
VRELO. 


Sutonska vuče se tmina 
mekano mirisnom sobom, 
intimnost vodeći sobom. 

Mi dvoje, pokraj kamina, 

sjedimo jedno spram drugom, 
moja božanska Sinjora ! 

A niemih iz koridora 
sa kosom ovita dugom 

tišina nečujno kroči. 

Ura nestrpljivo kuca. 

Plam u kaminu svjetluca, 
a tvoje sievaju oči 

nemirne, velike, vješte. 

Kosa se gorgonska lašti. 

Nokti od jaspisa tašti 
na malim rukam se blješte. 

Moja fantazija hvata 
sve one odraze sjajne 
i želje prosiplje tajne 
oko tvog bieloga vrata. 

I usta razbludna dirne, 
uz krzno titra, iz koga 
sja srebro ramena tvoga, 
ko mjesec sred noći mirne. 

,,— Vaša fantazija drska 
isprazne lovi fantome ! 
Studen je u srcu mome. 

A ljubav meni je mrska”. 


Drum se kroz ravan vijuga. 

Sad s jedne, sad s druge strane 
po koji prolaznik bane, 
od puta umoran duga. 


— Al, ljubav, blieda Sinjora, 
zna se osvetit kadikad ; 
ko nije ljubio nikad, 
taj sutra ljubiti mora ! — 


Sad munu klimava kola, 
sad konjik prašinu vije, 
II neko kog čežnja, bije, 
ii neko gonjen od bola. 


,,— Ko vještak zbori poeta ! 
On srce poznaje naše ! 

Iz svake pio je čaše, 
miriso iz svakog cvieta”. — 


II ludi pustolov, koji 
za varkom života bježi, 
ii duša samotna teži 
za tragom sanaka svojih. 


— Ne, ne, božanska Sinjora ! 
Trubadur nisam, što prosi 
milosti, što nudeć nosi 
srce od dvora do dvora. 


I mnogi opazi vrelo, 
pa svome u letu stane, 
na slaba koljena pane, 
da žarko rashladi čelo. 


Ni gajdaš, koji se skita 
kroz šarnu vrevu pazara, 
iz svakog pije pehara, 
i k svačjem veselju hita. 

Nisam ni redutna maska, 
u lovu za hitrom srećom, 
za koju sgašenom sviećom 
prestaje zanos i laska. 


II usne utapa žedne 
svježinu pijuć, ii moči 
s nesna iznemogle oči, 
ii prsi razgalja biedne. 

I onda odlazi dalje . . . 

Pa se još okrene jednom 
i bistrom vrelu i leđnom 
svoj pozdrav posljedni šalje 


Neg ja sam na drumu VRELO, 
Kruži ga modra visina, 
grli ga ravni širina, 
a sunce nad njime vrelo. 


A vrelo nadme se, giblje, 
protiče niz polja pusta, 
kroz trave i žita gusta, 
i plodne, pitome griblje. 

Kao da hrli za njima ; 
za žarkim srcima onim, 
za onim dušama bonim, 
za nadam’ i praznim snima. 


KNJIGA BOCCADORO. 


Kao da čezne i vapi 
za mnogom usnicom žednom, 
i žali, što ga na jednom 
ne ispi, do zadnje kapi. 


I hrleć u tieku hitnom 
na pješčan plateau nabasa, 
i tu, bez šuma i glasa, 
u piesku nestaje sitnom. 

Ja sam ko vrelo sred puta. 
I mene mami i bije 
i krv iz mog srca pije 
nemirna čežnja i ljuta ! — 

I prestah. Opet tišina 
nad nama spustila vlasi. 
Nervozno kucaju čaši 
fia uri povrh kamina. 

Vatra se zgasila. Tama, 

A1 iz nje sievaju oči — 
kao u proljetnoj noći 
do dva zalutala plama 

rano probudjenih zora — 
i želje pozivlju moje, 
da. panu na usne tvoje, 
moja božanska Sinjora ! 

PENSANDO AL BEL CH’ETA NON CANGIA 0 VERNO. 

MICHELANGELO BUONARROTI. 


MARKISICI ZOE BOCCADORO 
U SLAVU. 


PRELUDIJ. 


HARFA 

Ne znam gdje bi, ni u koja vremena - 
u mojoj samo duši živo blista 
na ono doba zlatna uspomena, 

kada na svodu ko od ametista 
tanana zora širila je krila, 
na grimiz slična. Prozirna i čista 

preko vedrina beskrajnih se svila ; 
u dalji sežuć vale nedohitne, 
površje morsko dahom rumenila. 

U njenu svjetlu bliedile su sitne 
posljednje zviezde — i migahu kao 
da suparnicu motre Ijubopitne. 

Na vlažnom piesku uz more sam stao, 
u nekom slatkom zanesen čeznuću, 
iz grudi mi se uzdah otimao, 

a duša gledeć zoru pri granuću, 
ko list zadrhta, njim kad lahor njiše. 
Stadoše na to vali da šapuću, 

dok iznenada jače zapjeniše 
uzdignuv buk ; a dvije ruke biele 
na površju ,se morskom pojaviše. 



I pružit su se prama meni htjele, 
da me zagrle, k sebi da primame, 
da me odvuku u morske predjele. 

Oh, znam. Sirene, varke vam i mame ! 
Tad ukaza se i lišće i grudi, 
i oči, što se ukočile na me. 

Za nečim silnim pogled njihov žudi ; 
kao Gorgonin odnosi ti snagu, 
u mladom srcu u,shit strasti budi. 

Ja sam ju gledo smočenu i nagu. 
Pristupi ona ; — „Pjesniče prozbori 
,,ah, daruj meni svoju dušu blagu, 

iz nje mi pjesmu uzvišenu stvori, 
da je raznesem preko mora sinja . 
Njezine oči igrahu pram zori, 

od koje pogled zlatan se pričinja, 
a obasuto sjajem njeno lice 
prepuno bi nepojmljivog milinja. 

Ko dvije cvjetne mirisne ružice 
njene su grudi, na njih kaplje mora, 
Ko trag na čaškam rose jutrnjice. 

Kroz guste kose uzdasi lahora, 
najmekše svoje cjelove su spleli, 
i uzdisali nježnog sred šumora. 


I ja se zanieh tajnog od ushita, 
pa segoh rukom ; al ona se krenu — 
ko da se ne da taknut — i upita : 

,,Zar dat’ mi ne ćeš pjesmu uzvišenu, 
iz duše svoje najmilije zvuke ? 

Puštaš me tužnu i neutješenu?” 

— O Zlatousta ! — rekoh pruživ ruke, 
podvučem jednu pod mlade joj prsi, 
što zatitraše kao dvie jabuke, 

a iz njih trgli, ko dva pupa, vrsi. 

Ona se trgnu — ruke otrag pruži, 
da napasnika nevjernog se trsi, 

koji čistoću htjede da obruži; 

al ja ih primim, na usne ih stavili : 

0 mali prsti, ko lišće na ruži, 

od mora jošte svježi, mirisavi ! 

Tad nožice joj u jedno se sliše, 
a preko ruku strag se kosa savi, 

da pramovi se do dolje spustiše. 

Kao elijant k suncu — grud i lice 
naprama meni malko se uviše — 

i ja joj dirnuh cjelovom usnice, 
sa kojih dah se, kao miris , vinu ; 
a zatiraše vlasi joj ko žice. 


Takva je bila, kad iz pjena bielih 
dolazila je na sviet Afrodita, 
na divnoj slici Sandra Botticelli. 


I kad u mrežu prste uvih njinu, 
počev sad jednu, sad drugu da biram, 
oćutih Harfe snagu i milinu — 

Harfe, na kojoj još i sad prebiram, 
na kojoj duša samo Ljepost čezne 
i čeznut će, dok njene žice diram, 

i s njih dok zadnji akord ne iščezne. 


SONETI MILINJA. 


Foco d’amor iii gentil cor s’appreiidc 
come ver'ute in pietra preziosa ; 
che da !a stella valor noti discende, 
avanti ’l sol la faccia gentil cosa . . . 
Messer Guido Guinizelli. 

I. 

Oj Kupidone, hodi, danas ćemo 
bježat kroz paprat i kroz gusto granje, 
tražeći Liepu — pa da započmemo 
ljubavnu borbu, srca osvajanje. 

Pokušat ćemo da je odvezemo 
u biele dvore, naše na imanje, 
i tu joj srcu rane povežemo 
uz milosrdno, blago njegovanje. 

I ozdravit će ; al bljedjano lice 
i njene male, prozirne ručice 
trag će odavat prošle boljetice — 

a sviet radozno mene će pitati : 

— Što joj siroti ? — Ja ću mu pričati : 

— za gajem čezne, gustom za paprati. —^ 

Strujaše tiho plavetnom pučinom 
podnevni vjetrić ; ka.o zlato sjale 
sunčane zrake kroz lagane vale 
i gubile se prozirnom dubinom. 

Ko hitra riba morskom površinom 
ti plivala si, šireć ruke male, 
a noške su nad vodom provirale 
plavetno-bliede, smrznute mokrinom. 

Hodite k meni, noške golubinje ! 

Na žarkom piesku mori me čeznuće, 
ljubomoran sam na to more sinje, 

što, grleći vas, preda mnom se pruža 
hodite k meni, ljubit ću vas vruće 
i postat ćete ko da ste od ruža ! 


Cvao je april ružičan i tanak : 
kucaio sunce zrakama u zlatu 
na prozor tvoj, a, mendula u cvatu 
mirisala je kroz proljetni danak. 

Posljednim Ijupcem budio te sanak 
gubeć se svietom u družica jatu ; 
na tvome ja sam čekao doksatu, 
gdje urekli smo za danas sastanak. 

0 Zoe biela, čista poput cvietka, 

koji u plahoj ruci Gabrijela 

pred Djevicom je zadrhtao stidno — 

kroz tanke pruge jutrnjeg haljetka 
ljepote tajne tvoga vidjeh tiela, 
pram ranom suncu koje bješe vidno. 

I tvoje milovidno 
rumenilo se lišće kao zora. 
kad crven-krila diže iznad gora, 

a jutro nenavidno 
oko ustašca mirisalo tvojih, 
ko da te brani od cjelova mojih. 

Ipak bje liepo kad se nije znalo 
za naše milje i ašikovanje, 
kad cielo selo zlobno, radoznalo 
tražilo naše skrovno samovanje ! 

I svašta se je, Zoe, nagadjalo ; 
jedno nas vidje u šumi kroz granje, 
a drugo obnoć u vrt nabasalo 
otkrivši nas i naše milovanje. 

Al’ bješe slatko u cjelovu plahu, 
uz šumor lišća, grlit se u strahu, 
i mislit — eto, neko kroz noć ište 

naš sastanak i tihano skrovište. 

Oh, divni dani ružične prošlosti, 
progonstva draga ljudske brbljavosti 

Pjesnici, Zoe, tvoje usne slave, 
za njima ginu pojuć pjesme nujne, 
zovu ih listkom ružice krvave, 
zovu ih prvim dahom zore rujne. 

A glazbenici u zanosu prave, 
njima na slavu, skladbe miločujne ; 
biednici, misleć na njih, zaborave 
na dane žića gorke i olujne. 

Mudracu one raskidaju miso, 
i on uvidja kog te usne žele 
da nije zalud na svietu bitiso. 

Meni se one zlatno saće čine : 
a moje pje,sme — nestrpljive pčele — 
s njih sišu slatkost vječne medovine. 

Na moja vrata, o ponoći kasno 
kad ja sam, snijuć vedre sanke, spavo, 
udarom lakim neko zakucavo 
i — Xeres! Xeres! — zvao poluglasno. 

(Kroz zastor mjesec prodirao jasno, 
srebrnim svjetlom sobu obasjavo.) 

Tad udje malo čedo plavo, plavo, 
ko ljiljan golo, ko dušica krasno. 

Uz lučac noseć strjelica krvavih 
prozbori; ,,— Evo Xeres, iz daljine 
idem poslanik srca i ljubavi. 

Nosim ti misli blage, želje s duše ; 

mirisna Zoe za ljubavi gine 

ko cviet za rosom usred ljetne suše.” — 

Tu tanki lučac skine, 
rukama malim digne ga visoko, 
tetivu čvrstu omjeri uz oko — 

pogodi —• i umine. 

Dječače zli, od ljute striele tvoje 
ni danas nema mira srce moje. 

U davnoj slici od Florisa Frana 
mladjana nimfa medju cviećem sniva, 
gola i biela. Šuma začarana 
od zlobnog sunca granjem ju pokriva. 

O slatki sni za ljetnog, vedrog dana 
gdje listak tek o listak zadirkiva, 
gdje nikog nema . . . Kad al eto Pana, 
kroz granje zlatan nakit pokaziva. 

O zlatna Zoe, i ja želim zaći, 

gdje mirno spavaš, o ljubavi snivaš, 

gdje plaštem svoje ljepote ne skrivaš, 

oh, i ja želim tvoja vrata naći ; 
i sanje tvoje pretvorit u zbilju 
cjelovima u raskošnu obilju 

Želim te odvest tamo kamo hrle 
pred zimu ždrali, med bambusne trsi, 
gdje u t e zvuče, gdje visoki vrsi 
plavilom čistim tiču se i grle ; 

gdje paulovna cvietke obamrle 
laga.no spušta na zemaljske prsi, 
i gdje sve teži k uživanja svrsi, 
a Buddali ravna duše neumrle — 

u carstvo sunca. Tamo — plamnom moći 
svojom će sunce tvoje oči ljubit 
i tvoju dušu zlatnom ovit zrakom — 

a ja u vedroj ljubavnoj slatkoći 
usne ću tvoje do krvi izljubit, 
i okrunit te lotosom i makom. 


O slatko li je na travi, u tmini, 
usne na usne, a grudi uz grudi, 
o Zoe ! Svježi lahor zrakom bludi, 
strastveno dršću zviezde na vedrini. 

I ostat tako dugo, u tišini 
noći i tajne, gdje ne ima ljudi, 
da duša klone, miso da poludi, 
jedno smo biće da nam se pričini. 

Sjećaš se, Zoe, u onom klonuću 
pomamnog krika žića i ljubavi, 
što gubio se u noć uzđišuću ? 

Sjećaš se, Zoe, rieči i cjelova ? 
Kažu, da onoj zgnječenoj u travi 
niklo je mnogo prekrasnih cvjetova. 

IO. 


II. 


Nad plemenite krasne perivoje 
predvečer nujna spuštala je sjene, 
a ja sam luto tražeć zlato svoje, 
otišlo nekud, skrilo se od mene. 

Ljiljani čisti i visoki stoje, 
kraj njih se šimi makovi crvene — 
i onaj dodir bielo-krvne boje 
varakao mi oči izmorene. 

Cvietovi vjetra svakom pri omašku 
sagibahu se lagano i tio, 
a ja u svaku tankoćutnu časku, 

da nadjern zlato zavirit sam htio ; 

— Makovi žarki i ljiljani bieli, 
kamo ste moje golupče odnieli ? 

Oj tako ne uveli ! 

Kaž’te, jer teško ljubavi u varki, 
ljiljani bieli i makovi žarki, 

oj tako ne uveli ! 

Iz jedne časke svjež me pelud posu, 
u noć se njezin zvonki posmieh prosu. 


Dvoranam sjajnim Boccadoro kuće 
odzvanjale su frule i violini 
u mekom skladu, strastveno i vruće : 
oh, slatki moj menuett Boccherini ! 

Bila si nježna s čipkam’ u bjelini, 
vlreći na me kroz lepezno pruće, 
a noške tvoje plesnoj u vještini 
brzahu — budeć u srcu čeznuće. 

Držeći smjerno šešir na tri kuta, 
sa napudranom perikom na glavi, 
ručice tvoje Ijubljah mnogo puta — 

dok ozdol nujne frule i violini 
spajahu naše duše u ljubavi : 
oh, slatki moj menuett Boccherini ! 

Kroz sivu maglu hrle trome, mirne 
u trokutnome jatu rode divlje, 
tek katkad krilom jedna drugu dirne 
i, kliknuv tužno, zalepeće življe. 

Zelenim šumam’, na poljane širne 
proljeće mlado s juga ih pozivlje, 
gdje vode teku svježe i prozirne, 
gdje novu ljubav sunce blagosivlje. 

K6 one ptice, k tebi pjesme ove 
nujne i tihe, svjetsku kroz hladnoću, 
lete i nose želje pjesnikove : 

0 Zoe, daj nam nevinost i mladost, 
zanosa prvog najvišu slatkoću 
i ljubav svoju — našeg žića radost. 


SIXTINE ČEŽNJE. 


I. 

Ah, tužna li je za ljepotom čežnja 
onom ko stvara ljepotu u misli ! 
Vruće je ljeto ■— žarko grije sunce 
da pod njim vene karamfil i ruža, 
kroz žegu cvrčak pjeva, klasje zlatno 
niz dugo polje talasa ko more. 

0 moje plavo, nedogledno more, 
kol’ za tobom me silna mori čežnja ; 
kraj tebe prodjoh ono doba zlatno 
kad ne taru nas ni brige ni misli ; 
u tvojim valim, ko mirisna ruža, 
kupa se ljubav moja, moje sunce ! 

Obujmit će ju zlatnim zrakam sunce, 
a srebropjenom neizmjerno more: 
i smiešit će se ko u proljet ruža — 
ta osjetit će snagu mojih čežnja 
i nebrojenih uzdaha i misli. 

O čedo moje, sladjano i zlatno ! 

Oko tebe je žiće mlado, zlatno, 
ti si ko zora koja čeka sunce, 
ko ljiljani su čiste tvoje misli, 
srdašce vjerno, duboko ko more, 
snježane grudi, duše moje čežnja, 
a vlažne noške, rumene ko ruža. 


I košto perca pčeli daje ruža, 
a pticam zrnje daje klasje zlatno — 
ja bih njoj život. Ah, al moja čežnja, 
žarča nego plamno i zanosno sunce, 
zaniela me, ko ladju burno more, 
zaniela me, ko dušu slatke misli — 

pa zalud nam je, tužne moje misli; 
daleko od nas ona cvate ruža, 
daleko nju nam sinje grli more, 
kraj kog proživjeh svoje doba zlatno. 
Ostaje nama ovdje samo čežnja 
i mrke gore i nad njima sunce. 

Neg u pjesmu se pretvorite misli, 
recite Liepoj: ko hridinu more 
da i nas za njom ljuta bije čežnja. 

I Kao pod žrvnjem što masline svježe 

j u sudje ciede žuto, mlado ulje 

I njezine tako cjelujuć me usne 

II slast ljubavi u moju sipi ju dušu: 

i dršćem kao mjesečevo zlato 

I u titrajućoj površini vode. 

Ta ruže cvatu kraj svjetla, i vode, 
u mladosti je naše žiće svježe, 
u suncu najveć odsijeva zlato, 

I na žarkoj vatri čisto gori ulje — 

a moju mladu i zanosnu dušu 
griju i žare i kriepe njene usne. 

< - 

i Kad prvi put na one krvne usne 

utisnuh cjelov, ko kroz bistre vode 
' kad prodje zraka — kroz moju je dušu 

uzdrhtaj prošo. Bješe jutro svježe 
^ i mirno more, kao mirno ulje, 

|i a istok krvav, ko žeženo zlato. 

Ja sam joj reko: ,,—Daj se ljubit, zlato !” — 
Opojno njene mirisahu usne 
ko južni balzam, ii ružično ulje, 

ii s istočnijeh strana miris-vode. 

Prekrasni čaši mladosti nam svježe, 
kako ste moju obnemogli dušu ! 

otada sam joj svoju dao dušu, 
jer njezina su čuvstva suho zlato, 
a još i sada, poslie mnogo, svježe 
u cjelovu su njene rumen-usne. 
njena je vjernost vječni izvor vode, 
a ljubav čisto, isciedjeno ulje. 

I gorućem što kandilu je ulje 
za moju mladu ona bit će dušu; 
rad nje ću prieći i kopna i vode, 
i čuvati je škrto kao zlato, 
a ona dat će meni svoje usne 
i cjelove na njima svedjer svježe. 

0 pjesmo, nać ćeš sutra naše zlato, 
gdje na me čeka na žalu, kraj vode, 
reci, čim dodjem, ispit ću joj dušu ! 

SONETI GODIŠNJIH DOBA. 

PROLJETNI. 


U slici plave, gole djevojčice 
prolazi proljet, zimne goneć danke, 
kroz grmlje ruža i kroz tratinčice, 
kroz netaknute ljiljane i tanke. 

U ruci nosi liru. Srebrn-žice 
p'rebira prštim’, a s njih milovanke 
dižu se pjesme : ko krik lastavice, 
ii glas slavulja iduć na sastanke. 

Proljeti nova ! Uzmi svoju liru, 
pod onu dodji mendulu u cvatu, 
gdje vjenčan vienac bere Zoe moja — 

i diraj žice, neka pjesma tvoja 
s mendule kida cvieće i mom zlatu 
ovije glavu, ko da je u piru ! 

ljetni. 


JESENJI. 


Uz rieku leži, na travnome kraju 
umorno Ljeto od kupanja i ćuti, 
po travi vlažni prami mu rasuti, 
a crne oči poput vatre sjaju 

i preko žitnih poljana gledaju. 

Na tamnoj sunce odsieva mu puti ; 

dok naokolo elijanti žuti 

okreću lice pram sunčanom sjaju. 

0 žarko ljeto ! Sad će Zoe moja 
do rieke saći ; crnje su joj oči 
od tvojih, kosa gušća nego tvoja, 

kad kupanje ju poljepša i smoči ; 
a ljubav njena, u zanosu svome, 
još jača je neg žar u suncu tvome. 


U vrtovima pod plodovim granje 
k zemlji se svija : kroz lišće se žari 
jabuka zrela, uz debele panje 
obilati se groždja crne dari, 

a šipak puca, dozrio za branje, 
kroz pukotine zrnje mu krvari : 
oh, takve usne moje milovanje 
ima, kad ljubav dušu joj ražari ! 

— Dobro nam došla. Jeseni podatna ! 
Gledajuć polja ratar te pozdravlja 
i srebrn-kosier na berbu pripravlja. 

A 1 kad ćeš meni doći, dobo zlatna ? 
Željno te čekam — i meni se hoće 
ljubavi moje slatko brati voće. 






ZIMNI. 


O liepo li je stat uz vatru skupa, 
kad ljuti vihor vani sniegom prsi, 
s golih stabala kada granje krši 
i hladnom rukom o prozore lupa. 

U niemi mrak pred nama plamen strši 
u zlatnom žaru naša lica kupa. 

K6 bieli cvietak uz planinske krši 
uza me stojiš : liepo li je skupa ! 

Ručice tvoje u mojima grijem, 
na mome krilu počiva ti glava, 
sanjareć sretna o danju toplijem, 

o zlatnom klasju, cvieću medju njime ; 
i tvoja duša s milja uzdrhtava, 
a vani kamen s ljute puca zime. 


U POLJIMA. 

Hoću te vjenčat, Zoe, u poljima 
gdje tlo je ravno, plodno i podatno, 
na kome hlada do noći ne ima. j 
hoću te vjenčat tamo gdje prijatno 
igra se vjetar medju cvietovima, 
u poljima, što, široka ko platno 
kićeno, sižu puste u daljine — 
hoću te vjenčat onda kad s vedrine 
u žarkom ljetu, plamti sunce zlatno. 

Cvrčak će pjevat medju zrelim žitom 
žetelsku himnu, zrnato će klasje 
pucketat živo, gibljuć vlaću vitom. 
Oh, poljsko blago, mirisno suglasje, 
mi ljubimo te žarom i ushitom ! 
Pogledaj, Zoe — to polje za nas je 
postelja bračna, ono sunce sjajno 
svjedok, a poljsko šaputanje tajno 
vjenčane pjesni slatko blagoglasje. 

Mladjanu glavu viencem kukurjeke 
okitit ću ti i živog modraca — 
i priseć vjernu ljubav na uvieke. 

O sretni piru, gdje se štit ne baca 
pri obduljama, gdje ostruga zveke 
nema uz takmu biranih boraca, 
gdje se ne toči skupa medovina, 
a ne čuje se prelievanje vina 
ni punih čaša zvonkost udaraca ! 




O sretni piru, u slobodi širnoj, 
na žaru ljetnom i uz cvieće divlje, 
drug družicu gdje radosti u pirnoj 
ljubavi k žrtvi sprema i pozivlje ! 

Tada u onoj svečanosti mirnoj 
cjelov po cjelov redaju se življe, 
jače šumori klasje, pa se svija 
na omašcima vjetra što ćarlija, 
a sunce ljubav zrakam blagosivlje. 

Kad prodje dan, tad tajnom u sumoru 
saći će večer sviet da obavije, 
a cvrčak kao slatkom pri umoru 
pjevat će blaže svoje davorije — 
sve dok ne usne. Kao na odmoru, 
opojeni od rieči Ijubavnijeh, 
od zagrljaja umoreni vrućih, 
počivat ćemo, mirno čekajući 
da noćca zastre vedre prostorije. 

Raskošna prva noći, uz kriesnice 
na tisuće što letaju po zraku, 
i uz poline na prekid pjesmice ! 
Opojni Ijupci na. mjesečnom traku, 
neizbrojni ko na nebu zvjezdice, 
vi, uzdisaji u mirisu jaku 
polja i rose — ko će ikad znati 
slatkoću vašu riečju iskazati ? 

Teško je izreć pravu radost svaku. 

Kad sutra zora krvava zarudi 
naći će tebe, gdje ćeš u ljubavi 
na mojoj, Zoe, počivati grudi. 

Iz daleka će pjeto da se javi, " 
na novi da nas užitak probudi. 
Vienac što tebi na glavu postavih, 
još na po svjež od jutrnjice rose, 
sav raskidan će visjet oko kose, 
uvenut čim se svietli dan pojavi. 

A onda ćemo dić se sretni, mladi, 
da k onoj rieci srebrnoj sidjemo, 
uz koju plodni stoje vinogradi, 
a u njima kad groždja ubei'emo 
od nedavno što rudi se i sladi, 
cjelove punim zrnjem brojit ćemo. 
Dotle će ševa, dižući se vi.še 
pjevat sad blago, sad tiho, sad tiše 
slušat ju dalje dok ne uzmognemo . 

Hoću te vjenčat, Zoe, u poljima, 
gdje tlo je ravno, plodno i podatno, 
na kome hlada do noći ne ima ; 
hoću te vjenčat ta.mo, gdje prijatno 
igra se vjetar medju cvjetovima, 
u poljima što, široka ko platno 
kićeno, sižu puste u daljine — 
hoću te vjenčat onda kad s vedrine 
u žarkom ljetu, plamti sunce zlatno. 


IDILICKI INTERMEZZO. 


I. PASTOURELLE. 

Na livade, u kotline 
svoje bielo stado vodim, 
za njim hitim, za njim hodim 
dokle sunce ne počine 

za visoku onu goru. 

Onda prije noćne tame 
ovčice se moje same 
povraćaju svome toru. 

Znadu one svoju stazu 
i raskrižja pustu varku, 
obikle su svakom jarku, 
sigurne pri svakom gazu. 

Moje frule glas romoni 
i prati ih našem selu, 
gdjeno vide crkvu bielu 
s koje zvon u sumrak zvoni. 

Zoe - - tako želje moje 
idu svjetskom po prostorju, 
u pustoši ii na morju 
čeznu samo krilo tvoje. 

Moja pjesma želje prati 
kroz hladnoću ljudstva pusta, 
nit joj ushit ikad susta 
dok ih k tebi ne povrati. 


2 BALLATA. 


Sirene morske, dodjite na žalo 
i zapjevajte pjesme svoje, 
ne bi li zlato domamile moje, 
što stalno nekud ovda zabasalo! 

Na piesku evo poznam stope sitne 
i ćutim uzdah čiste duše njene. 

Oh, male none, lagane i hitne, 
zbuni se miso, kad se vas spomene, 
i pokoj srcu nosi. 

O drage none, morem ovlažene, 
koliko puta pjesnik vas proslavi 
u žaru svoje ushitne ljubavi ! 

I sad vas opet da dodjete prosi, 
da kupate se usred morske pjene, 
da utažite želje zaljubljene. 

Kud li se skriste, rumene nožice ? 

Za vama čeznem, čeznuć vas dozivam, 
na vlažan piesak spuštam žarko lice 
i sitne vaše tragove cjelivam. 

Sirene morske, dodjite na žalo 
i zapjevajte pjesme svoje, 
ne bi li zlato domamile moje 
što stalno nekud ovda zabasalo! 

3. ROMANCA. 

1 

1 

4. ROMANCA. 

Kroz prozirnu maglu zora 
u ružičnom smiešku titra, 
pa se svija tanka, hitra 
oko mirnog tvog prozora. 


Znaš li one rg.vni 
medju dva proplanka, 
gdje se suton tavni — 
čim nestane danka — 

Čeka dok ti oku snenom 
sanak digne lake mreže, 
da cjelovu u rumenom 
prikaže ti želje svježe. 


nad obzorje svije ? 

Znaš li gdje s večera 
kroz prodolje vije 
vjetar sa sjevera ? 

Hrizanteme i ružice 
mirišu u ranom dašku, 
rastvaraj uć širnu čašku 
bistre rose za kapljice. 

( \ 

—V 

Gdjeno poput straže 
vite stoje jele : 
oči pogled traže, 
duše uzdah žele ? 

Očekuju da i one 
pozdrave te u svom sjaju, 
i da tvoje biele none 
čistom rosom poštrapaju. 

-i.. 

1 

U onoj samoći 
k sebi sam te zvao 
i u kasnoj noći 
ročište ti dao. 

A tvoj Xeres na uranku 
želi, da te pjesmom slavi, 
da ti zbori 0 ljubavi, 
čim se otmeš zadnjem sanku. 


I došla si, Zoe. 

Sjećaš one čaše ? 

Sjećaš pjesme tvoje 
kroz noć što se glase ? 

čim se kažeš kod prozora. 

Duša dršće kao citra — 

Kroz prozirnu maglu zora 
u ružičnom smiešku titra. 


Bregovi daleki, 
u onoj uvali, 
u dvostrukoj jeki 
njih su ponavljali. 

Slatka pjesmo, što se 
lomiš o brdine, 
koju vjetri nose 
s dola u visine, 

i duša se moja, 
koja vječno ljubi, 
kao jeka tvoja 
u bezmjerje gubi. 

5- PASTOURELLE. 


Prosuše se s vjetrom kiše, 
kao da se proljet sama 
raztočila u suzama 
i kroz vjetar da uzdiše. 

Kidaju se mlade rese 
sa lješnjaka i vrbinja, 
a s bajama i gloginja 
cvjetne čaške kiša trese. 

Potočine biesno šume 
kroz prodolje nizbrdice, 
rušeć mirne zaklonice, 
zasipljući zgodne drume. 

U priklonu stado naše 
u svome se toru stislo, 
čezne nujno i prokislo 
za slobodom vedre paše. 

A ti, Zoe, niz pašnjake, 
niz livade gledaš mukom 
gledaš kako vlažnom rukom 
vrieme kida cviet i travke. 

A1 čemu ti bol i tuga? 

Ta sutra će ljepše biti: 
znaš ko će te prenositi 
preko gaza i jaruga ? 


6. BALLATA. 

Faune, daj, odloži frulu tanku 
i dodji sa mnom. Gledaj, zar je 
ona pri onom dolje zaravanku 
što provlači se gusto kroz šikarje? 

Podjimo tiho, kradimice tamo, 
kroz suho rašće i savite grane, 
dok tajno se za njom ne došuljamo. 

Nek ti se duša u grlu ne gane, 

nek smieh te ne izdade; 

pred svakim šušnjem plahost bježat stane. 

Pred njenu stazu, u spletenom granju, 

mi ćemo kutrit vrebajući na nju, 

dok nožice je ne zavedu mlade 

basrljajuć da na naš zaklon bane. 

Ja ću je primit za ruke tanane, 
u slatkoj borbi nju ću nadhrvati, 
izljubit žarke usnice i lice, 
a ti ćeš frulom krik joj nadjačati 
da ne sjete se njene drugarice. 

Faune, daj, odloži frulu tanku 
i dodji sa mnom. Gledaj, zar je 
ona pri onom dolje zaravanku 
što provlači .se gusto kroz šikarje ? 




7. ROMANCA. 

Zašto su jezera 
danas zatitrala, 
kao da je sjajna 
zviezda u njih pala, 
kao da ih tajna 
neka želja dira, 
ah, zašto jezera 
dršću od nemira? 

K6 sanci se ziblju 
na površju njinom 
bieli labudovi 
i svojom bjelinom 
sjaju u valovi’. 
Vjetra na uzdahu 
šaš i trs se giblju 
u lakom zamahu. 

Ti ćeš, Zoe, doći, 
da se kupaš tajno. 

0 čarobno tielo 
kao sunce sjajno, 
ko labuđi bielo, 
koje ne skvrnuše 
dosad griešne oči, 
ni ruke taknuše ! 

8 . BALLATA. 


Zoe — ja ću jedan 
medju labuđima, 
ko Jupiter, biti. 

Lepršeć krilima 
dušu ću ti piti 
kroz bezbroj cjelova: 
klonut ćeš ko Leda 
Michelangelova. 

Šaš i trs iza nas 
šuštit će u lišću, 
omamljeni čežnjom. 
Zlobnom nenavišću 
lahor rukom nježnom 
stat će da nas tjera . . . 
Eto zašto danas 
titraju jezera ! 


C 




Drijade tanke, na prudinu amo, 
i zavitlajte kolo svoje, 
kad iz šume se zlato vrati moje, 
da veselom ga igrom dočekamo! 

Nosit će puno naručje ljubice, 
okolo vlasi vienac od paprati, 
Iješnaka mladih pune košarice. 

I kad se k nama vesela navrati 
i darove donese, 
u očima će njenim ljubav sjati. 

Oh, porubljene oči trepavicam, 
zaokružene gustim obrvicam, 
vaš pogled pokoj srcu mom odnese ! 
Pa kad će te se ovdje pokazati, 
na drveću će granje zaigrati, 
oko rijeg bršljan ovit će se čvršće, 
kroz lišće uzdah vjetrića će proći — 
a moje srce s milja će da dršće, 
k6 lune sjaj na jezeru, u noći. 

Drijade tanke, na prudinu amo, 
i zavitlajte kolo svoje, 
kad iz šume se zlato vrati moje, 
da veselom ga igrom dočekamo! 

9 . PASTOURELLE. 

O sastanci čami naši 
na prudini stepnoj, travnoj, 
gdje u svakoj noćci tavnoj 
vodili smo konje k paši, 

da u hladu pasu ljetnom ! 
Sterala se duga tmica 
širom brda i ravnica, 
a sa riečju mirnom, sjetnom 

zborili smo kao u snu. 

Na mom krilu ležala si — 
milujući tvoje vlasi, 
cjelivah ti krvnu usnu. 

Hrzali su konji divlje, 
ko da noć kroz tminu jeca, 
a na nebu bez mjeseca 
drhtale su zviezde življe. 

Dignusmo se : vrancu tamnom, 
što se biesno, divlje plaši, 
tegnuh ular, na nj uzjaših 
i postavih tebe sa mnom. 

Letjeli smo preko stepa, 
u daljine, nad strmeni, 
kraj ponora nebrojenih — 
letjeli smo ko Mazeppa. 


Plaha krda hitrim skokom 
bježahu pred konjem hitnim, 
a pastiri ljubopitnim 
gledali su nas na okom. 

I ja sam te vino čvršće, 
ne plašeć se noći crne : 
oh, rado se u smrt srne 
kad ushitom duša dršće ! 


IO. PASTOURELLE. 


Kroz pukline i gudure 
vjetrine se gone nagle 
ko sablasti mliečne magle 
po mutnom se nebu žure 

i šireći ruke tanke 
zagrljaju vrške brda. 
Vraćaju se plaha krda, 
vijugajuć kroz proplanke, 

niz humove tromo, bolno 
kao sprovod. Zoe, i mi 
umaknimo ljutoj zimi, 
pr’je neg vrieme neumolno 

zatvori nam pute znane. 

A vi, zbogom, vedre paše, 
na kojima stado naše 
plandovalo sretne dane. 

Omorike zbogom vite, 
ostavljam vas uzdisanjem, 
prignite se gustim granjem 
pa me njime zagrlite. 

Zbogom jele i borovlje, 
i bršljani i paprati, 
a i vas ću spominjati 
o kupine i korovlje. 


Zbogom vedre prostorije, 
gdje zapadi krvlju gore, 
gdje ružične sviću zore, 
a u puno podne sije 

zlatno sunce u sto plama — 
čim se dolje laste vrate, 
prvi bajam čim procvate, 
opet ćemo doći k vama. 

u DVOJE. 


2 . 


I. 

Široka krš se u nepregled stere, 
pustošna, tužna. Uz kamenje golo 
žutice vlat se vijugava vere 
i čička struk — a širom u okolo 

nit grm se vidi, niti plaho zviere 
u rašću sušne. Samo krstaš ’holo, 
nad onim krajem bez žića, bez mjere, 
vrh dvaju hrasta kruži naokolo, 

korien uz korien koji rastu. I mi, 
kd hrasti oni, Zoe, preplićemo 
našijeh bića snagu. Ljutoj zimi, 

olujnom ljetu da ne podlegnemo : 
nad nama kruži u visina plavih 
ideal vječni bezmjerne ljubavi. 


Kroz ljubičasto, tanko predvečerje 
oblačka dva, na zapadnome kraju, 
nošena blagim vjetrom, ko iverje 
u vedrom visu plaho lepršaju. 

Kroz azur prve zviezde prosievaju, 
u bistroj vodi živo ko biserje, 
a dva oblačka tiču se . . . spajaju . . . 
i ginu bliedeć pusto u bezmjerje. 

0 Zoe, milje čežnje pjesnikove : 
kroz zanosnu i ljubičastu mladost, 
kroz opojnu i uzvišenu sladost 

zajedno srodne naše duše plove — 
i spajajuć se od ushita ginu 
u neizmjernu ljubavi vedrinu. 

VIZIJA. 


NA IZVORU. 


O sretne zime, što će doći, sretne, 
kad ni mi više ne ćemo bit sami, 
kad naše duše ne će biti sjetne, 

Ijubeć se, Zoe, vječnoj u osami. 

0 sretne zime, kad će u galami 
oživjet kuća dječice okretne, 
kad će s kamina zlatni padat plami 
na obraščiće ružične i cvjetne. 

Ti, da ih smiriš, zborit ćeš im bajke — 
oni će zurit velikim očima, 
ko da se čude tajanstvenoj priči. 

— Gle, moje slatke i brižljive majke ! — 
mislit ću tajno, sipljuć poljubcima 
mališa, koji najveć na te sliči. 






. 7 


\ 

■ \ 
. \ 

{ 

■ \ 


i 


Uzdahom svježim kroz cvieće i lišće 
nova je proljet svitala. Kad vruće 
ljubavi želja mlado srce stišće, 

kad duša tone u slatko čeznuće 
u beskraj milja i radosti tajne — 
slična na sunce, koje uz granuće 

u vedri prostor prši zrake sjajne. 

A mi smo, Zoe, jašeć zalutali 
u šikare i šume veličajne. 

Na drvlju tek su cvietci propupčali, 
a ogranci su mlađi, kao kose 
šumskijeh vila, na vjetru titrali, 

posuti sjajnim kapljicama rose. 

Dok ljubica nam svježi i opojni 
uzdasi pozdrav u svanuće nose. 

Jašimo dalje ; hrastovi bezbrojni, 
lipe i briesti ostaju za nama . . . 
Poskoknu konji zapjenjeni, znojni, 

i maknuv glavom, sjaj sunčeva plama 
u modrom njinom oku bljesne. Ptice 
cvrkuću, šušnu u gustim granama. 

A tebi sunce obasipa lice 
ružama zlatnim, u obliku smieška, 
cjelivajuć ti u krvi usnice. 


u sitnoj, nježnoj ruci uzda teška 
remenom prste stišće, da na njima 
vidi se modra, okrutna bilješka. 

Jašimo dalje neznanim putima — 
kad gore, više, za nečim kroz drvlje, 
pohlepan pogled s oka se otima : 

ko neko bielo, fantastično grmlje, 
ko sive magle pramen u daljini, 
dršće i sjaje. (Put se šumski strmije 

vijuga pred nam). A i glas se čini 
ko ljudski otud — i klik odjekiva, 
i zov i smieh u šumskoj pustolini. 

A 1 nije to ni grm ni magla siva, 
(dodjosmo bliže), nego četa ciela 
ljudstva, što jedan drugog potiskiva, 

gomilajuć se oko šumskog vrela, 
uz koje sjedi djevica i nudi 
iz zlatne školjke vode. Njena biela 

ručica ne zna što su ljudski trudi, 
neg dieli samo neprestance, žurno 

i barem kaplju svakom dati žudi. 

A 1 mnoštvo čezne, otimlje se burno, 
ko da se boji vrelo da presuši, 

ii ruka klone podatna, ii tmurno 

vrieme da vedri život ne uguši. 
Sidjosmo s konja. Ko najžešći plamen 
oživlje biesna žudnja nam u duši — 


i za ruku te držeć, vuć’ te stanem 
med mnoštvo žedno. Sad me jedan tisne, 
sad drugi gurne — posrnem i panem ; 

al opet skočih. — Šaka jače stisne 
ručicu tvoju i hrlimo življe — 
a duh od žedje hoće da mi svisne. 

,1— Hodite k meni, što žedjate divlje ! 
Ko s ovog vrutka pije — okusit će 
najveće slasti —” djevica pozivlje 

takmace ljute. ,,— Prolazno je žiće : 
tek u užitku sva je sreća. Ljepost 
vječita ja sam. Ja kroz vaše biće 

prosut ću svoju uzvišenu krjepost. 

Bez mene sve je pustoš i golota, 
bez mene sve je umrlost i sljepost. 

Hodite, željni slasti i života ; 
u svakoj leži ovog pića kapi 
neizmjerna, nedosežna milota.” — 

A mnoštvo jače pohrli, za vapi, 
i pruža ruke u pomamnoj težnji 
iz zlatne školjke piće da iskapi. 

Ajdemo, Zoe, našeg bivstva k čežnji ! 
Drži se jače, ne daj se — nek trudno 
koljeno kleca, nek izdaju gležnji. 

Još čas — i evo (nije uzaludno 
vapila duša) tu je školjka zlatna ! 

Daj, pijmo, Zoe, strasno i požudno. 

daj, pijmo, Zoe, — kad ruka podatna 
duh poji naš sa slašću, blažeć biedne 
i tužne dane žića nam neznatna ! 

Padoše školjci na rub usne žedne. 

Oh, beskrajno i divno uživanje ! 

Sipalo sunce zrake nepregledne, 

a žagorile ptičice kroz granje .... 


MISTIČKI SONETI. 


La est le bien que tout esprit desire, 

La le repos, ou tout le monde aspire 
la est r amour, la le plaisir encore, 

La, 6 mon ame, au plus haut ciel guide, 
tu y pourras recongnoistre 1’ Idee 
de.la beaute, qu’en ce monde j’adofe. 

J o a c h i m du B e 1 1 a 

I. 

Prolaze hitre, tajapstvene sjene 
pred mojom dušom, teški leži sumor 
u misli mojoj, a ukočen umor 
tielo mi drži. Zar su uspomene 

te prikaze što prolaze kraj mene ? 

Što je taj gluhi od haljina šumor ? 

Taj srebrn zvuk i rajske pjesme žubor ? 

I vidim idu čete nebrojene 

andjela tankih, visoko u zraku, 
dugačkim trubljam, kako fra Beato 
Angelico ih u mističkim snovim 

vidjo i sliko. A u polumraku 

razaznajem i gledam svoje zlato 

med četam tim i mišlju za njim plovnn . 



2. 


U čudu se je sveđj svjetina selska 
pitala : — Zašto, kad nad bregovima 
ružična zora sva u sjaju bljeska, 
u crkvu hiti Xeres ? Ili ima 

na duši grijeh najteži med svima, 
pa moli da ga Gospodja nebeska, 
milosna Majka tužnim grješnicima, 
nesretnih Radost, Kraljica angjelska 

od grieha rieši ? — Oni, ah, ne znaju, 
na onoj tamnoj slici Majke Božje, 
andjela skup na donjem stoji kraju 

i njeno sveto cjeliva podnožje; 
med njima jedan sličan zlatu mome, 
ljubljenom zlatu — toli dalekome. 

U crkvu si me zvala na ročište, 
u predvečer kad u njoj nikog nema, 
kada samoća i pustošnost niema 
prostore svete otajnošću tište. 

Stupovi hite hramu na nebište, 
zagrljaju se gore. K6 da driema, 
uljenka gluho dršće ispod triema — 
U crkvu si me zvala na ročište . . . . 

U polutami stali smo pod lukom 
ko pokajničke duše. Drhtala si 
kada ti mlado tielo ovih rukom. 

Uljenka dolje u triemu se zgasi, 
orguljna ciev je dahnula iz tame: 
ti si se čvršće vinula uza me. 




4 - 


Jecahu jako kroz srebrne trublje 
orgulje divnu misu Palestrine, 
a jecaj onaj sad tanje, sad dublje 
ozvanjao je crkvi u visine. 

Ti bje kraj mene. Tamo iz daljine 
plamtio oltar poput žive zublje 
u tisuć svieća: od svjetlosti njine 
sjale su tvoje zjenice golublje. 

U misli naše vjenčanje sam gledo, 
što pred Bogom se mora da izvrši, 
čiji su svietu nerazdriešni lanci. 

I na to sam ti vjenčan prsten pređo, 
a jedan svjedok štap koljenom skrši 
ko u ,,Vjenčanju” Raffaela Sanzi. 

Luka: XII, 

U oblacima tamjana, uz zvuke 
čarobnih harfa i tananih frula 
stojiš, o Zoe — a biele si ruke 
sklopljene, moleć, u vis uzdignula. 

Pred očima si mojim zasinula 
čišća neg ljiljan iz andjelske ruke. 
Djevica koji vidje, kad je čula 
s usana svetih nebeske poruke; 

čišća neg ljiljan, o kom Prorok zbori, 
da ni Salamun u najvećoj slavi 
ne im 6 slične njegovoj odori .... 

Žubor se harfa zvukom frula spliće: 
a uzdah moje čežnje i ljubavi 
obavija ti djevičansko biće. 





MUŠICA. 


2 . CARLO DOLCE ; SV. CECILIJA. 


I. FRABEATO ANGELICO: ANGELI SUONATORI. 


APPASSIONATO. 


MAESTOSO. 

Visoko drže svetim na usnama 
andjeli trublje duge. Ozvanjaju 
u svemirnim beskrajnim širinama 
metalni zvuci — pa se pričinjaju 

ko usklik slave. (Zlatno osievaju 
sunčane zrake u čistim trubljama.) 

Nek slavljen bude Gospod u svom sjaju ! 
Nek slavljen bude Gospod nad vojskama ! 

O akordi iz mističkih sborova 
andjelskih, što vas čuo Fra Beato, 
u najsladjem od umjetničkih snova, 

u vašem skladu veličajnom duša 
pjesnička ćuti milje nepoznato 
i zanos slave nedosežne kuša. 


U uzvišenoj strasti uzdisajne 
igraju tipke tvojim pod prstima ; 
oh, tanke ruke, slične ljiljanima 
u polumračju predvečeri tajne ! 

Duboki raskoš, slasti veličajne 
spliću se, dišu u tim akordima, 
a zatvorenim tvojim na očima 
kao da dršću trepavice sjajne. 

O divna, strasna glazbo Carla Dolce, 
u kojoj vječno živi nadahnuće, 
ovij mi biće snagom tvoga milja ! 

Uza te svaka ove zemlje bol će 
postati rajska, a svako čeznuće 
dovinut će .se neumrla cilja. 


3 . RAFAEL D’ URBINO ; IL VIOLINISTA. 


ADAGIO. 

Titraju strune tvoje ko ushitna 
duša kad titra pred čudom Ijepo.sti, 
a s njih, u slatkoj, nježnoj turobnosti 
dižu se rajski zvuci. Tvoja kitna 

s ganuća kosa trepti kao sitna 
na vjetru trava. Čežnja besmrtnosti 
i uzvišene krjepost umjetnosti 
na čelu tvome sjaje nedohitna. 

Oh, igraj ! Neka vječno blagoglasje 
zanese moju dušu čamom moću, 
budeći u njoj misli neobične : 

a ona će —■ ko nemirno talasje 
u pješčan žal — uronit u slatkoću 
što puni tvoje oči nepomične. 

EPOD. 


BRŠLJAN. 

Pričo je hrast ; ,,— Neponjatno i kao 
kroz mliečnu maglu miso sjećaj hvata, 
kad ponosan >1 mlad sam jošte stao 

u prašumi, što viekorn obuhvata 
davnine drevne. Omorika stara, 
visoka jela i lipa krošnjata 

kraj mene bjehu. U slici stražara 
oholim vrškom sve ih nadvisivah, 
grleć se zrakom iz sunčeva žara. 

Kad proljet dodji - onda pogledivah 
niz pašnjake, niz vrte, niz brežuljke, 
na izvor, iz kog voda vrije živa, 

glogoćuć hitro kroz srebrne puljke, 
na čistac, gdje se šumske vile vrzle, 
na satire i vješce i patuljke. 

Kad zima dodji, noseć vjetre mrzle — 
padalo lišće s mene, a pod sniegom 
životne žile u zemlji bi smrzle, 

Oh, teško bješe pod tom zimnom stegom 
Željno bih čeko da se prve rode, 
dolazeć s juga, oglase pod briegom, 

da hladni snijeg sa pašnjaka ode, 
na mladoj travi, žutoj od svježosti, 
da izndvice vile kolo vode. 



I bilo jednoć : lude od mladosti 
Drijade hitno zavitlale kolo, 
u vrtlogu ko divlje okretnosti. 

Zamirisala šuma naokolo, 
a Fauni su virili kroz granje 
na ono jato ružično i golo. 

U jatu jedna ima noške tanje, 
i čvršće skokne i govori sladje ; 
oh, za ljepotom vječno uzdisanje ! 

Kad nenadno skup Fauna izadje, 
razletiše se sve ko plahe srne, 
a ona zaklon iza mene nadje — 

(0 sjajne oči, velike i crne, 
svilene vlasi smrekom uvijene, 
ručice biele i usnice krvne !) 

— i reče : ,,,,— Hraste, daj zakrili mene 
od biesne čete šumskijeh bogova, 
od kojih svedj smo divlji progonjene. 

Iz harnosti ću svojih slast cjelova 
preliti sretna u granje ti svježe, 
ovit te pletom zlaćanih pramova. 

Nek naviek ljubav uza te me .sveže : 
daj me zakrili — čuješ kako kriče 
družice moje i kroz šumu bježe !”” — 


I taknu ona moju mladu koru, 
pramove duge u pukline stavi, 
a mlado tielo u svakom naboru 

propusti klice — i divno se savi 
oko mog drva — kao Bršljan čvrsti 
u uzvišenoj, besmrtnoj ljubavi. 

Protegnuše se njeni bieli prsti, 
uz moju koru sljubivši se tamnu, 
a na njima se mlado lišće svrsti. 

Tad stade sisat u dašku pomamnu 
iz mene sok — a ja sam drhto, giir 
u osjećaju ushitnu i plamnu, 

i uz dušu sam svoju nju privino, 
da nič’ja ruka, ni udesna sila, 
ni Pan od tiela mog ju ne otkino”. 


Ljepota tako vječita se svila 
oko života zanosnog pjesnika, 
svojom mu snagom dušu zagrlila. 

Okovi teški taštih mogućnika, 
viekovi mračni zalud su je stisli, 
zalud je ruši gnjev licemjernika ! 


Na glasak taj sta lišće da se miče, 
zatrepta granje slatkom u šumoru, 
kao da iz njeg novi propup niče. 



I ako nju su za časak istisli 
iz umjetničkih duša neumrlih, 
u velikoj, neoskvrnutoj misli, 

koja ju nekad pojmi i prigrli, 
ona se opet ustaljuje življe. 

Ljepost je vječna — kako bi je strli 

varvari ljuti, ii nevrieme divlje ? 



MALI SVIET. 

MLINAR SIMA. 


Posvećeno mom Ocu i mojoj Majci 
i mojoj Braći — mojoj zemlji i 
mojim brdima i mom grobu medju 
njima. 


O moje malo, pitomo mjestašce 
u prisoju, pod klisom i pod gorom, 
pod onom starom kulom razorenom, 
što strši k nebu ko mrki orijaš 
iz pradavnih, bajoslovnih vremena — 
oh, kako željno povraćam se tebi ! 

Ti drža valjda, da se iznevjerih 
i da se drugom ja privikoh suncu 
i drugom nebu ? Možda reče : — Pjesnik 
ko pčela luta od cvieta do cvieta, 
pa sladjeg traži meda ? — 

Ali evo, 

ja opet slazim u naručje tvoje, 
uz obronke i lomne uz brežuljke, 
kroz gustu šumu, mimo svježe vrelo, 
i ono vito jablanje i vrbe 
i bučne mline. Nekud — ne da mi .se, 
da za uviek se otrgnem od tebe, 
jer duša moja, ko da se savila 
kraj bielih kuća tvojih, pa se sunča 
na nekoj žarkoj ljubavi i davnoj. 

Eh, tako ti je ! Mi smo kao stado : 
po vazdan luta brdjem i pobrdjem, 
kroz strme klance i pašnjake bujne, 
pa kad se sunce nagne, onda kasom 
u tor se vrne. 

Šetajući danas 

kraj brze stanem vode i razmišljam 
i snatrim bogzna šta. A sunce peče, 
a cvrčak pjeva žarku himnu ljeta, 
a mlini buče, što se poredali 
niz potok, medju vrbam’ i jablanjem. 


I jedan od njih — s lastavicom bielom 
a sa dva žljeba — budi mi u misli 
djetinjstvo moje, one sretne dane, 
što traju malo, ali žive dugo 
u srcu našem, 

U tom bješe mlinu 
Mandarić Sima mlinar, duge brade, 
starost i brašno koju pobieliše. 

Ja svaki dan sam k njemu na mlin sašo, 
a on bi trgno ogranak u bašti 

i daruj mene krvavim trešnjama, 

ii staru oku iza žrvnja naš6, 
pa vadi iz nje pitu i uštipke. 

I sad kad vidim onaj mlin kraj vode, 
i kad .se starog sjetim prijatelja, 
ko čvrsta šaka bol mi srce stisne, 
pa za grlo me primi i izažme 
iz oka suzu. 

Dva je im 6 sina 

Mandarić Sima. Dvie zjenice svoje, 
dvie uzdanice i dva obnovljenja . . . 

Stariji već se okućio davno, 
i blagoslovom : do tri unučice 
starome djedi u naramke stare. 

Tetoši djeda mazunice svoje, 
al potajno za unukom uzdiše. 

A mladji i on od sajma, do sajma 
od siela k prelu, od kola u kolo, 
u pjesmi danju, uz tambure noću, 
a u ljubavi i noću i danju. 

I nije dvaput o Gjurgjevu danku 
pendžere svojoj nakitio momi, 
već glasi sva te i traži kumove. 

Pa kada dodje željno mesojedje. 


zazuje žice, zaciliču gajde, 
zaori cika cura i momaka, 
odjeknu puška kite i svatova, 
a mlada neva — grana ružmarina, 
a hrabri vojno — drvo šimširovo. 

Tek stari Sima od radosti plače, 
a mlin se žuri, pa sve klapa, klapa, 
ko srce starca. 

I kad jesen zlatnom 
zakuca rukom i obilnom granom, 
starome djedi u naramke stavi 
unuče mlado od snašice mladje. 

Tetoši djeda maloga nestaška 
i virka njemu u očice crne 
i miluje mu hrapavim prstima 
ručicu sitnu. Aoh, bože, sreće ! 

A mlin se žuri, pa sve klapa, klapa, 
ko srce starca. 

Kad to opazila 

starija snaša, stegnu joj se grlo, 
i nešto tajno zazebe joj dušu, 
a ustima se ko pelin razlio. 

I zamrzi na svoju jetrvicu, 
na ono malo u bešici čedo ; 
i mržnja joj je noći ogorčila 
i rujne zore i vesele dane, 
i mržnja joj je rieči prišapnula, 
pa ona brata podžiže na brata. 

I jednog dana, kad je stari Sima 

pobiro ujam na mlinu, salete 

na oca braća : ,,— Oče, daj nas dieli ! 

Mi ne možemo živjeti ovako, 

jer do dva brata mi se ne volimo, 

pa, bog i duša, potraje li tako. 

u svietu će se čudo kazivati, 
da brat je bratu oko iskopao !” — 
Mlinaru staro protrnulo srce, 
i zaklinje ih majčinim spomenom, 
i proklinje ih srećom djece njine. 

A 1 braća tvrda, kao od kamena. 

Kad vidje Sima da kamen ne mekša, 
on uze staru iza žrvnja oku 
i podje doma, pa otvori kovčeg 
u kome tvrde srebrene se grivne, 
i svakom bratu izmjeri jednako. 

Pa povede ih na oranje svoje 
i svakom bratu podieli jednako. 

A za tim jednom mlin, a drugom kuću 
i .svakom bratu učini jednako. 

I reče njima : 

,,— Eto, djeco moja, 
obilje božje u domove vaše, 
da poživite i ne proklinjete 
vašega oca. Ja sam blizu groba, 
i ne treba mi ni polja ni grivni, 
neg samo mira i ljubavi blage. 

Pa med vama da ne bi bilo kavge, 
i ljubav svoju podielit ću s vama : 
sad k jednom ja ću na konak i hranu, 
sad opet k drugom - - tako naizmjence, 
dok smrt mi trudne ne zatvori vedje”. — 

I rastaše se. 

Prvo vrieme osta 

kod mladjeg brata Sima ; regbi čvršće 
privlačio ga onaj unuk mali 
.sa viticama i očima crnim. 

A 1 brzo hite dani — dodje vrieme, 

i red je sada k starijemu sinu. 

Pa ode Sima. A 1 mu nekud čudno 
u onoj kući. One cure žive 
i vjetrenjaste preveć buke dižu 
i starom djedi mir i sanak kvare. 

A onda srce . . . staro srce čezne 
za viticama i očima crnim. 

I on se vrati prije svoga roka. 

Starija snaha prišapnula mužu : 

,,— Gle, djeda voli tamo !” — 

Mladja paka : 

,,,,— Oh, vidiš, djed se prije roka vraća — 
,, ,,Pa kad je opet moro k starijemu, 
ovaj mu reče;,,— Ne trebam te ! Ti nas 
i tako manje voliš ! Ajde k bratu, 
on nek te hrani i na konak prima ! —” 

A kad se Sima mladjemu povrati, 

,,,,— Oh ! —”” reče i on ,,,,— sad je red na bratu, 
a i mi bome, u ovoj skupoći 
oskudieva.mo u mnogočem. Zbogom !” ” — 

I za njim vrata lupnuše, a srce 
starčevo puče, a niz dugu bradu 
prosu se suza. 

Za čas zasta ondje 
i htjede zvati, al mu riečca osta 
u grlu pusta. A iz kuće brenči 
dječinja vika. Tad u šumu zadje, 
kroz stabalje se veruć. Otkad, dokad 
rašljato granje zahvati mu kosu 
i čupa prame ii mu dere h;alju. 

On hiti napried. Pod nogom mu praska 
uveli šušanj, ii se ođkotrlja 
kamečak hitri. A on dalje, dalje ... 
sve više, više . . . Pjena mu je gorka 

at 

ovila modre usnice. Kroz drvlje 
sad strugne kos ii okretni crvendać 
pa zažviždnu u letu. A on dalje . . . 

Već rjedja šuma, već se izbočine 
iz zemlje kažu klisurasta stienja, 
a sunce žarko grije, cvrčci cvrče, 
komari zuje i pčele i ose. 

A on sve više .... 

I prispje do kule, 
do one stare, orijaške, što se 
ko stražar diže put nebesa. Rukom 
koštunjavom i žutom prihvaća se 
za kamenje i puste pukbtine — 
pa gramzi dalje ... A iza nokata 
već curi krv, dok vjetrina s visine 
leluja siedu vlas, a jejina 
iz skrovišta se prestrašena diže. 

A dolje selo — pitomo mjestašce, 
kućice čedne i torončić tanki, 
i niže potok kano srebro, na njem 
mlinovi žurni. Kao tamna magla 
pomrsi njegov pogled, ruke klonu, 
izdaše prsti ... pa iščeznu dolje 
u urvinama, a za njime bučno 

ori se stienje- 

0 moje mjestašce, 
u prisoju, pod klisom i pod gorom, 
pod onom starom kulom razorenom 
što strši k nebu ko mrki orijaš 
iz pradavnih, bajoslovnih vremena — 
oh, kako željno povraćam se tebi ! 

Ne mogu od tvog odviknut se neba 
ni od tvog sunca. Milo mi je budit 
u srcu zlatne, prošle uspomene. 


8 o 


Pa sretan sam ti u naručju tvome, 
uz obronke i lomne uz brežuljke, 
kroz gustu šumu, mimo svježe vrelo, 
i ono vito jablanje i vrbe 
i bučne mline. Nekud — ne da mi se, 
da za uviek se otrgnem od tebe, 
jer duša moja, ko da se savila 
kraj bielih kuća tvojih, pa se sunča 
na nekoj žarkoj ljubavi i davnoj. 

1903. 

JEDAN BOŽIC. 


I. 

Božični vedri dani. Mala varoš 
u stajaće se zaodjela ruho 
ko nevjestica. Snijeg ! Snijeg ! Snijeg ! 
Dudovi, šljivik, jablanje uz vodu 
ogrnuli se i ne kreću granjem, 
da bieli nakit sa sebe ne stresu. 
Brbljava zvona brenče — as pendžera 
odjeknu nekog hitac : jek se gubi 
za brdinama, negdje dolje — dolje — 
u tajni beskraj. Poplašeni vrapci 
zakriče, bježe. A sokakom čopor 
objesne djece gruda se. Kroz svježe 
obraze rumen njihove probija, 
očice suzno i lukavo vii-e 
u liepi život. U modre od leda 
i od mokrine jedni pušu ruke, 
a drugi grude motaju. Tu krika, 
pljeskanje, kikot.... 

Opet zvona brenče 
i opet jekne kubura — a ozgor 
niz varoš slazi, u zobuncu tiesnom 
i zakrpljenom čudak čovjek, grbav, — 
suludi lija. Sad varoški bogalj 
varoški nekad zvonar. Omotanim 
u prnje tapa nogama po bljuzgi, 
žureć se k crkvi. Subaru je šuplju 
naherio, a siede vlasi vire 
kroz odrtinu. Oči bulje u sviet 
turobno, mirno — ko u grob. O brke 
i dugu bradu hvata mu se inje, 
a kroz nos para sa uzdahom ide. 

,,— Gle, eto Uje !” — 


kliknu jedan dječak, 

a zlobni posmieh na crvenom licu zaigra. 

MU Uja ! lija ! Sniega a,nio !”” — 
kliknuše drugi. Zrakom zviždnu gruda 
i skide starcu šubaru. Ko cvrkut 
vrabaca radost odjeknu dječaka, 
a on se prignu, diže kapu, ljutit, 
par gorkih rieči u sebi progunđja : 

,,— Djavolja djeco !” — 

— Sad udri! — U grbu!'”’ 
i olele grude poletješe biesno, 
raspr.skuju se o starčeva ledja, 
obieliše ga ko za ljubav. A on 
ruka.ma ma,še, mrmlje, trese snijeg 
i htjede napried. U to jedna gruda 
baš usred čela pogodi ga. Krika 
i pljesak zrakom jeknu — ali Uja 
ko strielom zgodjen stropošta se na tle 
i osta ležeć. 

Ostašc dječaci : 

i još se neki, ko tobože, smiju, 
a drugi samo raskolače oči — 
onda niz varoš svi — kojekud . 

Zvona 

srebrno, voljko bruje — a kubura 
planinu s brdom veže. Na to banir 
varoški pandur i par dobrih ljudi, 
digoše liju, odnieše ga (misleć 
da obamrla nemoćnika nose) 
u rasklimanu drvenjaru njeg’vu. 

Kad bje o' podne — kad je sve uz prostrt 
božični sto se radovalo miru 
i dobroj volji, ko da srce čupa, 
mrtvačko zvono zabreca turobno : 

— Don! Don! Don! — zatim opet: — Din don! — 

Mi smo 

baš posjeli uz trpezu, A Djeda. 

trgriuv se, viknu : ,,— Ko je umro, simšo:”- 

A moja majka proviri na vrata 

i, doznavši od prola.znika, reče ; 

„ ,,— Umro je Uja !” 

,,— Bog mu dao pokoj ! —• 
i drhtnu djedi donja usna. kao 
od boli. Za čas nestade vedrine 
i milja onog, .što napuiija naše 
domove, kad se Božić na prag svrati. 

Svi ću tali smo. Onaj glas sudbine 
nadglasao je čavrljanje sretno 
i svakom dušom tresno. — ,,Biedni lija, 
baš ko da i on od doma je bio !” — 
prekinu djeda muk. 

ii; 

A poslie stade 

ovako pričat : 

,,— Već je tomu davno 
kad Uja bješe zvonar. Šaljivdžija, 
veseljak pravi, ta ni dobro jutro 
nazvat mu nisi mog6 ; on je uviek 
dosjetkom pozdrav vraćo. A ta zvona, 
ta naša zvona pod njegovom rukom 
i ona negdje drukče zvučila su — 
govorila su, smiešila se. U njih 
on bi ulievo svoje vedro srce. 

Siroma Uja! 

I im 6 je kćerku 

jedinicu, bez majke. Mlado, svježe, 
ko rani dašak. Zvala se je . . . Čekaj — 
Stanojka I Tako, Omotano lice 


čitavom granom zlatnih uvojaka, 
a oči crne kao ponoć. Teško 
da najjači bi zno odolit njima ! 

I bješe ona prva — svugdje prva. 

U kolu svedjer rad Stanojke kavga, 
ko carstva radi. Pred njezinom kućom 
vrebanje, dočik. Čim omrkni, pjesma 
ljubavi s njenih san očiju tjera : 
pjevaju momci — a kroz kapke samo 
oholi njezin posmieh trepti. Dodji 
i Gjurgjev danak, al najviše granja 
0 pendžeru se njezinorhe splelo : 
čitava šuma. A o Ivan-danju : 
njezini čički procvjetaju prvi 
najljepšim cvietom, ko da su klinčaci ; 
olovo njojzi jasnu sreću kaže. 

Kad varoške su biljarice bake 
vračile momke, pitale su odmah : 

,,,,— Pa uzdišeš li za Stanojkom, mile ?”” 
T onda vele rastuženoj majci : 

,,,,— Pa gdje ćeš, dušo, njemu naći lieka ? 
vSmrt lieči ljubav.”” — ^ 

Jednom (ko i .sada) 
o Spasovdanu bješe hodočašće 
u drugo selo. Podje svijet mnogi, 
i ja sam pošo, pošo je i Uja, 
a Stanojka je ostala na domu. 

Bilo je toplo . . . grlilo je sunce 
rukama zlatnim polja, svijet čitav. 

Al od popodne podiže se oblak, 

Ko sablast grozan, crn ko duša grie,šna. 

Iz naručja mu poput krvna mača 
sievaše munja. Prietio je strašno 
porazom crni oblak. 

A Stanojka 


uz okno stala i gledala polje, 
varoško, divno polje : sve zeleno, 
obilno, bujno. Ovdje se leluja 
pšenično klasje, tamo tamnozelen 
vinograd, niže šljivik — pa kukuruz, 
i dalje, dalje ; sve varoško .— nada 
ubogih ljudi, život, radost. Nebom 
medjutim oblak juri. Sieva. Grmi — 
kao da neko srce zemlji lomi. 

A ona gleda kroz okno i misli : 

— Ah, sve će propast ! Žalosne li zime ! 
la sve će pomriet s nevolje i glada ! — 

Pa sadje dolje. Izadje i bježi 
k malenoj crkvi s torončićem bielim 
i dohvati se dvaju konopaca, 
o tanane ih omotala ruke, 
tanane, sitne — pa potegnu snažno. 

Din, din, don ! Din, don ! — ko molitva jeknu 
zvonova suglas. Vani jače grmi, 
a ona čvršće : — Din, don! Din, don! Vani 
i prva zrna krupe zaredaše . . . 

Ne vidi ona — ne zna ona — samo 
povlači čvrste konope, a rumen 
i kroz lice sjaje, a srce joj kuca, 
u žarkoj nadi, miso se veseli, 
kako će sutra, osvježeno daždom, 
smiešit se polje varoško .... 

Najednom 

ko silan plamen zavitla oko nje, 
a orljaj neki torončićem tresnu 
f ko da je zvono puklo. Pusti konop 
i pade na tle. Doletješe ljudi 
i nadjoše je bez života. Zlatne 
izgorjele joj vitice — tek oči 


86 


gledaju malko, iz njih sjaje nada 
i ljubav vedra. Vrh usana tanka 
crtica smieška, kog je iznenada 
zateko udar groma. Dočim vani 
zaduno vjetar, razmetnuo oblak 
i opet sunce k zemlji svoje zlatno 
cjelovlje prosu. 

Kad se predvečerom 
sa hodočašća povraćao narod, 
sve čudilo se što ne slave zvona, 
a Uja, srdit, najmljenog dječaka 
u sebi kleo. A 1 kad kući dodje, 
u komoricu, što miriše blagom 
mažuranom i ružmarinom, vidje 
med četri svieće Stanojku. Ko ploča 
kamena, kojom udariš o stienu, 

Iljino puče srce. I odonda 
pomrčala mu pamet. 

One zime 

bijaše silna studen. Pusti sniezi 
i vijavice. Vjetar drmo krovom, 
gulio stabla. Ali svud u domu 
prijatno bilo. Toplo i obilno 
na stolu kruh se pušio, a vino 
iskrilo kao mladost. Ali meni 
pričinjao se onaj dah iz kruha 
ko Stanojkina djevičanska duša, 
a onaj titraj u vinu ko njena 
ubava mladost....”. 





ŽIVOT ZA CARA 


I. 


Jesensko mutno jutro. Magla mliečna 
kroz drvlje gmili ko sablast. Kraj plota, 
ko okamine hladne, bez života, 
njih dvoje stoje. Grozna, pusta, vječna 

u oku bol im, a usna bezrječna 
tek dršće, trepti. On ruku omota 
o njezin pas i ona se kikota 
ko očajnička luda. Nečovječna 

za rugom želja drži joj se duše, 

a srce puca poput stakla. Reče 

on : — Zbogom ! —” ali suze riječ guše, 

P0SVE(5EN0 STJEPANU PL. MILETIĆU. *■ 

Tad maknu pramen plave kose, dirne 
poljupcem čelo. Tarantas poteče — 

Njen jecaj ječi kroz prostore širne ..... 

2 . 

Drndaju kola blatnim drumom. Selo 
u magli dolje izginu. Kroz šiblje 
tanano blješti nebo sivo, bielo. 

Poljija pusta : niz prazne se griblje 

srebrene vodne mlake. Neveselo 
prohladni vjetar gole vrbe zihlje 
i Ijušti lišće zadnje i uvelo. 

On sjedi miran i glavu prigiblje 

na žuljav dlan, pa onaj žudi plot i 
jablanje, bunar, stoborje i veče 
prijazno, zvučnim razblaženo zvonom, 

što dušu sladi, a pohote kroti .... 

A ruka sama grudima poteče, 
da kucaj srcu zaustavi bonom. 


3. 

Na dvoru pljušti kiša, a niz stari 
i čadjavi se duvar kaplje ciede. 

Drjemuška mačak na banku i prede. 

Samovar žurno glogoće i vari, 

u vazduh iz njeg hite kolobari. 

Zgureno, nujno pokraj peći sjede 
otac i majka. On reče : ,,— Što vrieđe 
uzdasi tvoji — i taj plač što mari ? 

To je svejedno. —” ,,,,-^ Znadem —”” ona 
a jecaj kida, šaput, ,,,,— ali čemu 
materi daje Bog . . . i riječ zapnu. 

Tad nadoveza starčić plah, umilan : 

,,— Do vieka, stara, čast i slava Njemu ! 

On mudar jest, On svemožan. On silan ! —” 


šapnu 

S- 


U krvi zapad plamti, varoš sveta 
rumeni se ko silna ruža. Kao 
pomamne zublje tornji i kubeta 
iz dalji blješte. On je na brieg stao, 

pa gleda čudom raskoš toga svieta 
i snažni sjaj, te žarom obasjao 
njegovo oko. Ogromna se sjeta 
iz srca splinu, duh se razabrao 

1 veličanstvom napunja se nekim. 

A dolje šumi rieka, a na Krernlju 
zabruje zvona glasom blagim, mekim . . , 

Poposta časak, prignu se na zemlju, 
Subaru skide. Sunčev trak na golu 
položi glavu ko aureolu. 


Kroz kolutove tamjanova dima 
svietnjaci trepte, ikonostas blista, 
sa kog, ko krvav mjesec, lice Krista 
svoj blagi pogled baca vjernicima. 

Bortnjanskog tužna pjesma obuzima 
prostore svete : ko od srebra čista 
glasići djece ječe. Poput lista 
na vjetru dršću srca u grudima. 

I presta služba. Ali kroz tišinu 
najednom romon patrijarhe glasa, 
uzdahu sličan, soborom se vinu. 

Ko silan val se mnoštvo zatalasa, 
a iz dna duša krjepki i svečani 
zaori uzvik ; ,,— Bože Car ja hrani ! 


čekaju čete poreda,ne — mlada 
i krjepka momčad : silna ruska duša. 
Od jednog k drugom šaput, a on sluša 
i svoga cara vidjeti je rada. 

Titanom on ga drži, on se nada 
da u njeg oko ko zublja, te tmuša 
pomrčat ne zna, koje zalud kuša 
da smrtna, motri zjena. Iznenada 

kimvali, trublje odjeknuše snažno. 

Car ide : tamno lice, oko niemo. 

A1 on ga gleda smjelo i odvažno 

i ganut šapće: ,,— Vidiš, u daljinu 
mi polazimo: krvlju našom ćemo 
otkupit tvoju radost i vedrinu! —” 


Zanosno zbori car : ,,— Junaci, čije 
grudi su gvoždje, srce žestok plamen I 
Osvojite mi kraj, gdje svedjer sije 
sunčani pogled neugasiv, mamen — 

osvojite mi carstvo sunca 1 Bije 
snažna me želja, da, ko slave znamen, 
podignem hram još ljepši nego li je 
Uspenskij sobor. Svietlih zraka pramen 

iz sunca ćemo trgnuti i ovit 
jabuku s njima silnu ispod krsta. 

I u tom hramu želim ja ponovit 

krunjenje svoje ! —” Reče car, a sluša 
pobožno krotka vojska, sluša čvrsta 
i krjepka momčad, sluša ruska duša. 


8 . 


I brza napried bučno vlak — niz ravne 
prostore tundre, preko voda biesnih 
i stoljetne kroz jele, te uspravne 
spram prostora se uzdižu nebesnih. 

Kroz štropot kola struji, kano davne 
prošlosti odjek, glas turobne pjesni, 
a balalajka jeca ko sred tavne, 
olujne noći ubogar bolesni. 

On čelom staklo okanca pritište 
i gleda u sviet pojuć : ,,—Dodji, dušo, 
u suton tavni sadji na ročište 

k livadi onoj. Ah, tamo je krasno ! 

I ti ćeš doći, čekat ćeš me, dušo. 

No sve je zalud — jer će biti kasno . . . 


9 - 

Praskaju grane, a zvižduk se vije - 
Gorostas regbi kroz prašumu luta, 
uzdišuć muklo, krči sebi puta 
rukama snažnim : to vjetrina bije 

sibirsku pustoš. Sve u vlaku snije, 
tek on je budan. Njega mori ljuta 
beznadna čežnja, pa ispod kaputa 
uvlači ruku, gdje na srcu grije 

srebrni obraz, majke spomen dragi. 
On prinese ga na usta, što gore 
ko živa rana. Dugo osta tako, 

dok san ga nije obhrvao blagi. 

A vani vjetar jake čupa bore, 
praskaju grane, vuci viju jako. 

IO. 

Ružičan posmieh siplje jutro svježe 
na čudnu varoš i ovija krive 
linije kuća i pagoda. Žive 
rječine ljudi sokacima bježe 

kroz sjajnu rumen. Stojeć ispod veže 
trgovci nude povjesma, kadive, 
papirnog cvieća, džidže zamamljive 
zvjedljivom mnoštvu, te s’ uz tezgu sleže. 

On željno motri šarenilo bujno, 
pa misli: ,,— Ono sviloruno platno 
u nakite će ona izvest same; 

njezino lišće razvedrit će nujno 

oboci ovi, a prstenče zlatno 

nju će još čvršće privezat uza me. —” 

II. 


Bijaše praznik. Mladi i okretni 
podjoše. tamo, gdje se groblje store 
sinova sunca. Kroz drvlje se vere, 
ko tajni cjelov, dana prizrak sjetni. 

K6 ogromni stražari tisućljetni 
kioski hitni i nakazno zviere, 
lukovi smjeli, zmajevi, himerc 
na podnožnicim, gdje se vrze cvietni 

splet arabeska, ukočeno stoje. 

A njemu miso za mišlju se reda 
i on se vraća u djetinjstvo svoje, 

spominje bajke nejasne i tamne, 
pa osvrće se plaho, ko da preda, 
da utvare se ne probude kamne. 




12. 


13- 


Rominja kiša, a noć je. Po kliskom 
i blatnom tlu koraca vojska. Kriste 
promukli glasi, a očajnom piskom 
ubojno zrno tople grudi ište. 


K6 bieli pokrov slegla se je pusta 
jutrnja magla. Čopor konja hrže, 
topovi riču, a s tisuće usta 

ozvanja ; ,,— Hura ! —” Vodje kliču : ,,,, — Brže ! 


U dalji bljesne, pa zagrmi. Diskom 
plamenim regbi, da se niz bojište 
umeće Samrt. Grčevitim stiskom 
njegovi prsti ljutu šarku tište 

ko vjernu ljubu. U oku mu titra 
dušmanskog ognja odsjev, srce bije 
i igra, ko pod vještom rukom citra. 

Srčući napried uz kriku drugova 
on misli, dolje u mraku se krije 
zvjerinje s groblja sunčanih sinova. 


Naprijed!—”” A on pade, pak se usta 
i dalje hiti. Pušku k licu vrže, 
u maglu gadja. U to krvca gusta 
niz čelo, kano prosip ruža, trže. 

I htjede dalje — ali pred njeg kroči 
ko neka strašna avet praznoočna, 
jabuku žarku u pregršti stišće. 

On zdvojno kriknu, rukom pokri oči : 
jabuka pršte poput groma moćna, 
rastepe klupko ljudi — kao lišće . . . 

14. 


15- 


Nad tamnom gorom krvav uštap plano 
ko strašno oko. Ko crn plašt se suče 
po nebu razdrt oblak. Polagano 
plašljiva sjena razbojem se vuče 

i obzire se. Je 1’ se glasak gano, 
u gaoljan se visoki uvuče. 

I poslie malo opet tapa kano 
zvier, nadje leš i sa njeg ruho svuče, 

džepove prazni. Zatim drugi hvata, 
prevrće, traži i otkapča puca 
odore krvne, pa otrže s vrata 

srebrni obraz, koji se svjetluca 
na mjesečini. Svud je mir — tek zamah 
vjetrića šušti medju trstikama. 


Iz teška se je preno sna. Po čelu 
jutrnji dašak golicne ga tio 
i čini m,u se : to je cjelov bio. 

Pa eto ranu zaboravlja vrelu 

i nalazi se kod kuće, na selu, 
na dragom polju. Klas se k zemlji 
hariši kriče, vasiljok se skrio 
med gustom raži. A tamo na vrelu 

lagaško pjesma zvoni, cepti, plače 
i takmači se ^a žuborom vode 
sad tiho — tiše, a sad jako — jače 

A on sve sluša, trudnu diže glavu, 
al svježa rana opet ljuto bode 
i glava natrag klonula u travu. 


Zgrušana krvca oči mu zatvara, 
prstenje svietlo pod vjedjama struji 
kroz tisućbojnu maglu. Tanko bruji 
u uhu, sitno — regbi cvil komara. 

Čas kucne bilo, časkom se odmara 
ko sahat prije neg će stati. Zuji 
kroz mozak čopor misli : u oluji 
oblake tako pramen munja para 

ii travom zmije plaze. A grud peče, 
i čini mu se da mu iz nje vadi 
ogromna šaka srce, iz kog hiti 

krvavi plamen, On se trgnu, reče : 

II pusti srce ; u njem zlatni nadi : 

još hoću ljubit, jošte hoću žiti ! — ” 


Noć pusta, mrka. Pokriveno sniva 
njih dvoje starih, ko dvie trudne oči. 

I mir je : samo crv u brvnu toči 
ii plahi vjetar škrine kroz ćerčiva. 

Ko uzdah noći pred ikonom živa 
uljenka gori, a izbom se koči 
pokućstva tamna .sjen. Na jednom kroči 
do vrata neko, lupne poput diva. 

Prenu se stara —• gleda : pred ikonom 
drhtavo svjetlo raste, raste više, 
postaje srce krvavo, rumeno, 

što trepti jadno, ječi jekom bonom 
i ,,— Majko 1 Majko ! —” kriči. Poput kiše 
starici suza poli lice sneno. 


i8. 


U SJENI ČEMPRESA. 


K6 plašt poliven grimizom, crveni 
svod se nebeski. Razbojem svjetluca 
oružje pusto, kolajne i puca. 

Leševi posvud leže povaljeni, 

zgrčenih pesti, čela izranjenih. 

Nad njima mrka tičurina kljuca 
i mrtve .srče oči. Vjetar puše, puca 
trstika žuta, oblaci gonjeni 

vi.soko zrakom, kidaju se. Gasnc 
posljednja zviezda u naručju zore, 

što zlatnim rusnam vrške gora ljubi. i 

li 

Na to se lice Proroka sa Jasne | 

Poljane kaza kroz oblak i zbore 

njegove časne usnice : ,,— Ne ubi ! —” j 


i 

MRTVOM PRIJATELJU. 


Kad sunce tone sred zlatne pučine 
tužimo i mi onim zapadanjem, 
i ako znamo da će novim danjem 
iznova ono sjajno da zasine. 

Kad tužna jesen s drvlja lišće skine 
tužimo i mi onim umiranjem, 
i ako znamo da će novim granjem 
izbiti propup čim zima umine. 

Kad laste sele ispod našeg krova 
žalosno mi se rastajemo s njima, 
al’ ipak doć će, doć će one s nova. 

A1 ti nam ode u nepovrat. Milo; 
čemerna bol se bratske duše prima, 
a beznadje se u srcu savilo. 


III 


KRANJCEVIC. 


Neumorna je miso uronila 
u skrovnost srca i ponore duše, 
tu raskopala sve i raščinila. 

Tad htjede prodriet kroz magle i tmuše 

života, pak se prkosno uzvila 
na visove gdje vijorina puše ; 
provijala se, pitala, vapila 
nebesa kletvom, da se ne ogluše. 

Nebesa stoje niema kao stiena. 

Ona u svome beznadju se svija 
i grči kao na žeravi zmija, 

dok nije pala pusta i slomljena, — 
a na sviet liepi sunce zlato hita 
a sviet se smieši, živi i ne pita. 

1908. 


II2 


KNJIGA SUNCA. 

Laudatti si, mi Signorc, cum tucte le 
tuo creature, spczialmente mcsser lu 
fratc Sole, lu qualc lu iorno allumeni 
perpui; e ellu e belu e radiarite cum 
grandesplendore; di te, Altissimu, porta 
significatione. 

Sv.Franjo Asiški: Laudes creaturarum. 


II4 


TI NE ZNAŠ NAŠE SUNCE. 


Ti ne znaš naše sunce : Kada grane 
i zlatnom usnom ljubi vrške gora 
ko zlatni bog, a površina mora 
purpurnim smieškom smiešit mu se stane 

Ti ne znaš naše sunce : Kada plane 
u žarko podne, kad iz modrih dvora 
vatrenom zubljom pali list po gora, 
potoke suši, izgara poljane — 

Ti ne znaš naše sunce : Kad se žari 
pri zapadu, u beskraj kada gine 
i poput srca ranjena krvari — 

K6 naše sunce mi smo : sve miline 
na,s mame slašću, i nas strast izgara, 
a i zapad naš je od krvi i žara. 




NEPTUNOV HRAM U PAESTUMU. 

Vladimiru Nazoru, 

K6 sunča,n san, ko čudna, nevidjena 
prikaza stoji hram Neptunov. Snažni 
stupovi nose teret krjepkih stiena, 

ko gorostasi hrabri i odvažni, 
što na ramenu Olimp nose. Vrieme 
potamnilo ih, zrak oko njih vlažni 

savio trulež, u kom klije sjeme 

i lišaja i gljiva i bršljana, 

što srču sok iz drevnog kama. Nieme 

tu traže sove zaklona i stana, 
a pauk vreba ljute na komare 
i trovne muhe. Pusta, očajana 

sva priroda je u okolo : bare 
gnjiloćom dišu, groznica se vuče, 
ko strašna sablast, za ljetne omare. 

Uz goli kamen bunika se suče 
i nesmiljena kukuta : med njima 
nit igra leptir, niti pčela žuče, 

neg samo poskok zviždi. I ne ima 
tu čobančeta, nema stada ; vrelo 
njih vabi svježe medju jablanima. 

A1 ti se ipak dižeš hrabro, smjelo, 
Neptunov hrame ! Jakreb te ne peče 
kroz razpucano što ti gmiže tielo. 

I kada sidje to purpurno veče, 
odsievaš svojim linijam o jasni 
nebeski azur — a kroza te ječe 

šumovi vjetra kao spomen krasni, 
što opetuje iz prošlosti milje, 
kad ono k tebi Poseidon časni 

banuo na prag. A s njime obilje 
plavokosih Nereida i stari 
ronilac Nerej, kom u kosi bilje 

treperi morsko i koralj se žari 
i dršću alge. S njime Amfitrita, 
kraljica plava, kojoj strasni žar i 

pomama biesna iz zjenice hita, 
a duga, duga kosa krije rame 
i bokove od alabastra. I ta 

nebeska družba, oj ponosni hrame, 
posveti tebe ; svoju vječnost uli 
u stupovlje, u goleme ti kame, 

u kapitele, što su zadrhtnuli 
oćutiv život. A izvana plamom 
sunčani zraci .sveg te obasuli, 

ko zlatna himna neba. Pa kad tamom 
noć prekri svemir, prošav dan u sjeni 

i miru, nesta bogova — a hramom 

ležaše s kose biser otrunjeni, 

ii krvav krnjak korala, ii . prazna 
ispita školjka . . . . O divni spomeni 1 

Uz njih ne ćutiš uzdaha porazna 
močvara pustih, ne smeta te sova 
ni podli namet od korova razna ; 

ne vriedja tebe navala viekova 
nit podgriza te gušter, što se grije 
na podanku neslomivih stupova. 

•}{ 

0 Vlado — gledaj : naša duša ti je 
ko onaj hram, u njoj se silna snaga 
ljubavi čuva, u njoj moć se krije 

božanska, koje nekoć uli blaga 
nebeska milost, e da tu kod ljudi 
bar negdje bude slavi njenoj traga. 

K6 onaj hram smo : sa čežnjom u grudi 
za besmrtnom ljepotom, nit nas smete 
što podli šišmiš pohulit nas žudi, 

što korov nam se oko nogu plete, 
ii mračna ptica prha oko čela, 
da obzor našem pogledu omete. 

Mi heroji smo ! Napried ! Nova djela 
nek kliju. Vlado, u mladjanoj duši, 
nek jekne. Vlado, naša pjesma smjela ! 

Oh, pjesma naša ! U magli i tmuši 
nek bude zublja biesna, razpaljena, 
da zloduha je mržnja ne uguši ; 


gdje nevoljnika nadje izmučena 
tu utjehe, tu melema nek poda, 
a neka hrli krjepka i vatrena, 

neobuzdana — gdje zove sloboda ! 

KĆERKI BOŽE NI, 

U kući mojoj 

slavila ljubav tripudij ; 

kroz vedre odaje 

jecaše mladosti posmieh 

ko kristal. Orgije ljubavnih rieči 

drhtahu aerom toplim 

ko sunčani žar u podne 

kad trepti nad zlatnim poljem. 

I ja sam u pjesme zvonke 

skupljao posmieh i rieči 

sipljuć ih u sviet, k6 cvieće 

što bajam truni na zelenu bašću, 

kad južnjak njegovim prostruji graniem. 

U kući mojoj 

slavila ljubav tripudij ! 


U mekom kutu 
nadjosmo, dušice, tebe 
jednom u proljeće 
k6 golo, krještavo ptiče. 
Glednusmo jedno drugom u oči : 
Otkle to pamučno zrnce ? 

Možda se kroz dva najsladja 
promaklo poljubca naša ? 

II iz ,, Nocturna” Chopina 
to je zaostali akord ? 

Ili iz mog ,,Canzoniera” 
to nježni oživje Petrarkin sonet ? 
A1 ko bi mogao otkriti kako 
u mekom kutu 
nadjosmo, dušice, tebe ? 

Ažurne oči 

ko krupan kraljevski dragulj, 

duboke ko ljubav, 

a nujne ko pjesma ona 

te pastir dinarskim bugari stienjem. 

Mirisna krvna ustašca 

na bliedom licu ko procjep 

na zrelom puknutom šipku. 

Zubići .sitni ko zrnje, 

al sitno biserno zrnje, 

a tanki prstići nježni 

ko pet listova divljakinje ruže. — 

No ja sve puštam, topeć se u tvoje 
ažurne oči 

ko krupan kraljevski dragulj. 

Od onog dana 
drugi je u kući život. 

Na pendžer svaki dan 
kuca nam jutrnje sunce : 

— ,,Pjesniče, mirisna dušice gdje je ? 
Daj mi je, da je poljubim !” — 

Za tim ča vri javo jato — 
sjenice, čiope, vrapci : 

— ,,Pjesniče, družici našoj 
nosimo žagor i cvrkut !” — 

Na večer mjesec kroz zastor 

dobaci zraku : — ,,Pjesniče, srebrnim 
rukama grlim to mezimče tvoje !” — 
Od onog dana 
drugi je u kući život. 

I čitav svijet 
prolazi sobama našim : 
čobani, kraljevske 
za kojim uzdišu kćeri, 
i strogi okrutni kraljevi siedi, 
gradovi od alabastra, 
krilati zmajevi ljuti, 
čvrsti viloviti konji, 
vještice, sirotna djeca, 
biele kozonoge vile, 
mudro i kudravo pseto, 
lukava lija, oblizava maca, — 
a njene zvjedljive gledaju oči 
gdje čitav svijet 
prolazi sobama našim. 

A ja medjutim 
hrvam se rukama snažnim 
u borbi života. 

Ponosno udaram šakom 
sudbi na vratima, vičuć : — Otvori ! — 
Starica otvara mrka 
i pita : — želiš, stranče ?” — 

— Kaži mi puteve zlatne 
što vode k veselju vječnom ! — 

Ona se nasmija gorko 
vratima lupi i reče : 

,,— Sam ih potraži ! Davno ih ne vidjeh, 
osliepih okom i koljenom klecam !” — 

A ja medjutim 
hrvam se rukama snažnim. 



'if 


122 


Buktinja biesna 
pjesničko srce je moje — 
al k meni ulazi 
laganim skokom Božena 
ko plaho srnče. Malenim rukama 
uzimlje to moje srce, 
a ono gori ko vulkan, 
a ono bjesni ko pak6. 

Ružičnim prstima čarka 
u onu vatru i kriči : 

— Ja držim, ja držim sunce !” •— 
od kog joj lice se bledjano žari. 

To dosad ne znade učinit niko ! 
Buktinja biesna 
pjesničko srce je moje. 

I nema za me 
umora, nema klonuća ! 

Iz tvojih ručica 
ja primam veliku sreću — 
ah, onu sreću, te čitavi svijet 
beskrajnim svojim daljinam, 
prostorjem svojim nebeskim 
čovjeku dati ne umje. 

Iz tvojih ručica sitnih 

ja primam ogromnu snagu, 

pa pletem plamen je žarko 

što bukti iz moga srca — i srćem 

u život, u bolje dane, u slavu — 

i nema za me 

umora, nema klonuća. 

A tebi želim 
veselje, što meni dade : 
veselje raskošno 
hitrog i zlatnog života ! 

I ne mira, ne tišine, ne stanja, 
no burne životne igre 
onoga čarobnog kola 
pomamnog, uz pjesme zvučne, 
ko što ga vile u gori 
uz vrutak srebrni viju, 
uz vrutak životnih slasti. 

Inače, mi smo ko mliečna magla : 
uđesni prodje dah — više ni traga 
S tog tebi želim 
veselje, što meni dade ! 

ONOJ, KOJA ŽIVI UZA ME. 

Kroz noć života vrludam i vičem 
za srećom, ko pijanac : — Stani ! Stani I — 
A sreća plaha, ko gonjena bičem, 
u mrak se gubi crni i neznani. 

Ja napried za njom . . . Sad me stiena rani, 
sad o drvo se bijem i spotičem; 
uz provalne se povlačeć bezdani 
krvavim dlanom ispitujem, tičem 

sumnjivo tlo. Tad .stade ti preda me 
u ruci držeć živo srce, koje 
ljubavlju plamti, kao luč sred tame. 

Rasvietliše se rov i gaz i kamen. 

A ja se, žedan, hvatam ruke tvoje 
i iz tvog srca pijem krv i plamen. 

FERRAGOSTO. 


0 Zoe, o slatka Zoe ! U duši dršće mi spomen 
na usne tvoje, što divlje, 

pomamno gore, ko ovo rimsko razbješnjelo sunce, 
pa srce udara življe, 

pa krvca još krjepče struji, a duša strastvena moja 
za tobom čezne i gine ! 

0 Zoe, o slatka Zoe ! Sumoran bez tebe život 
bez milja i bez vedrine 

protiče pjesniku tvome, ko tužna ponorka rieka 
što se u pržinu gubi, 

3.1 miso sve k tebi hrli, al svaki moj atom želi 
da ljubi, samo da ljubi. 

Iz jutra krvava zora zove me gore na Pinčij 
gdje šušti granje i lišće, 

pa gle, ko drevnoj u bajci, kroz drvlje virkuju hitre 
Dri jade i svaka stišće 

ružične prstiće svoje i smjelim bestidnim kretom 
poljupce baca mi vruće — 

i onda kikoće zvonko. A mene opija ljubav, 
a mene mori čeznuće 

i bježim k palačam pustim, da izmedj stupova hladnih 
što sjajne svodove nose, 

počinka nadjem i mira. Al gle, eskilinska Venus, 
bezruka, napravlja kose — 

mramorna svojom ljepotom u čudnom odsjevu blješti 
i trepti i živi i dršće, 

a meni još jače sinu pred dušom prikaza tvoja 
o Zoe, meni još čvršće 

proteče mladosti zanos kroz trudno klonulo tielo. 

A vani ko požar grije 
veliko sunčano oko. Vabi me, pozivlje, dolje 
u polja. Žuti i zrije 

pod ljetnim poljupcem zlatnim prignuto bogato klasje 
iz koga skakavci ciče 

i cvrčak brbljavi cvrči. Pokatkad s Tibera dašak 
u žito zađje i miče 

tanane vlati, kroz koje krvavi makovi bijesnu 
razbludno, ko posmieh s tvoje 
crvene usne, o Zoe, kad najveć užitka želiš, 
kad hoćeš ljubavi moje. 

I mene ko neka želja obuzme, i usta moja 
na po otvorena hlepe 

za tvojim usnama vrućim, i duša u sebi one 
časove ponavlja liepe 

kad smo po poljima našim, uz jaki kukaca piskut 
u sienu i bujnoj travi 

ljubavno slavili slavlje (i onda s žege nebeske 
titrahu prostori plavi), 

pa u tom snatrenju sada ja željne podižem ruke 
i vapim: — O sunce sjajno, 
o snažno, podatno, sunce ! bože života, raširi 
to krilo svoje beskrajno 

i prospi žeženu raskoš plamnih zlatnih trakova 
u moje bivstvo ! Raspali 

tu krv što mlađošću vrije, što mojom bjesni nutrinom 
ko vjetrom šibani vali, 

pa užarenoj kad zemlji na grudi klonem, opijen 
božanskim plamenom tvojim, 
tad nek mi Zoe zatvori žedne iznemogle usne 
pomamnim usnama svojim ! — 

Rim, avgusta 1903 . 



U LOVU. 

Plavetni prevjes Aurora diže 
s prozora svojih i kroz maglu tanku 
pogledom vedrim preko svieta siže. 

Sve titra, igra, blješti ; k novom danku 
ružične ruke širi, 
ružične širi grudi, 
a sjajni dan sav diše, dršće, miri, 
a sjajni dan se bliži, čezne, žudi. 

,,— Na noge, vitki hrti, vjerni moji ! 
Još sunca nema, nit se magla slegla! 
Daj, pohitite i Pusta divljač stoji, 
daj, nanjušite tragove i legla !” — 

A hrti poput zmije 
vijući glatko tielo, 
ko da ih silna žedja krvi bije, 
na mene skaču biesno i veselo. 


I pohitismo, pregazivši mlake. 
Kad udarismo goram uz strminu, 
tad zlatno Sunce ruke diže jake 
i Auroru od dana otkinu, 
a ona, ko Semela 
u Jupitrovu sjaju 
kad vidjet božje veličje je htjela, 
o sunčanome zginu zagrljaju. 



(0 sladjano i blago umiranje 
u besmrtnome cjelovu pomamnom !) 

U to je sunce prodrlo kroz granje 
žareći lišće svojom rukom plamnom ; 
žagore ptice sitne, 

0 stabla žuna kljuje, 

dotiče svježi vjetrić grane kitne, 

iz dalji lavež hrtova se čuje — 

A 1 iznenada, kao otjerani, 
bježahu oni, zapjenjeni divlje ; 
lajaše jedan prema onoj strani, 
a drugi, tamo ko da me po'zivlje, 
oko mene se vio. 

Zar nanjušile lova ? 

Zar suri ih je medvjed prestrašio, 
ii opazile čopore vukova ? 

I podjoh s njima niz strminu šume 
uz hrastove i spleteno uz briješće ; 
smetosmo staze, ostavismo drume, 
basajuć onud kud je drvlje češće. 
Najednom, gle, kroz granje 
bjelasa nešto. Mramor ? 

I začujem ko tiho ćeretanje, 
ko kikot, kriku, šaptanje i žamor. 

Povirnuh zvjezdljiv mimo preplet granja 
i vidjeh čudo, sanak, Ijepost, čežnju ? 
Zar eto k nama nova sidje Diana ? 
dovede amo Nimfa četu nježnu ? 

O, Francesco Albani, 
ovakav možda tvoju 
ushitnu dušu prizor čami zani, 
kad besmrtnu si stvar 6 sliku svoju ! 

Titraše vrelo. Ja u površini 
srebrnoj gledah drhtanje ljepote 
isprekidane u čarnoj bjelini. 

A 1 ipak mi se željno oko ote 
i, ko Akteon smjeli, 
kroz granje se provukoh. 

O grudi rosne i bokovi bieli, 
o hitna nono i tanana ruko ! 

Uz krik i ciku nesta sveg u gaju. 
Pram strani gdjeno zginu četa ona 
hrtovi moji kao biesni laju, 

Oh sretniji si Xeres Akteona ! 

0 , Zoe, bježi, hiti 

niz šumske stranputice, 

jer smjeli će te pjesnik uloviti, 

izljubit tvoje grlo i usnice ! 



SJEVERNI SONETI. 

I. 

Po tmurnom nebu bezoblične hite 
jesenje magle, ko da splinut žele 
u prostor mutni ii u tajnovite 
i čarobne ko predjele da sele. 

0 magle sive tanke, nevesele ! 
Raširite mi vaše ruke vite, 
rastvorite mi vaše grudi biele, 
i moju dušu snažno zagrlite ! 

Oduzmite joj uzdisaje plamne 
i misli tople, pa ovite one 
lukove hitne i krovove tamne, 

tornjeve vitke i uske balkone 
sjevernog grada : sve neka oćuti 
što moja južna, žarka duša ćuti. 


Sa starinskoga gotičkog balkona 
kraljica gleda moja u beskrajnu 
sjevernu pustoš. Čežnju dugu, tajnu 
u sebi kriju do dva oka ona 

zafirno-blieda. Vlas joj zlatno-sjajnu 
sapliće vjetar uz vitkost kolona : 
i duša tako, od ljubavi bona, 
o želju spliće misli uzdisajnu ; 

i duša tako, poput zjena plavih 
što glede u dalj pustoši sjeverne, 
u dalj se gubi kroz carstvo ljubavi 

beskrajne, bolne, beznadne, svedjerne. 
0 kraljice ! Za modre oči tvoje, 
ja dadoh nebo, dadoh sunce svoje ! 

Ti znaš za život presađjenja bilja 
s juga na sjever, medju led i inje, 
gdje samo vidi kraje golotinje, 
gdje nema zraka sunčanih obilja. 

Gdje storučni ko heroj bura divlja 
bjesni i krši borje i hrastinje, 
a kamo 1’ ne će ono sirotinje 
na blaga viklo milja i okrilja. 

A1 nije takva moja ljubav plamna ! 
I presadjena ona od svog žara 
osjeća, živi i čezne pomamna. 

U divljoj snazi ona visočine. 
ponore, vjetre blaži i obara, 
dok na usnama tvojim ne počine. 


ROMANCE VEDROGA LJETA. 

I. 

O polnoćnoj ljutoj tmici 
kad jejina plaha huče, 
kad se sušanj vjetra suče 
po grmovlju i živici — 

u gustini bašte tvoje, 
na busenu rosne trave, 
ispod ruže mirisave 
polego sam srce svoje. 

E, kad ti u baštu zadješ 
sva krvava i rumena 
i mladošću ovijena, 
ti da moje srce nadješ, 

pa da u njem rane viđaš, 
gasiš požar strasti biesne, 
nade tažiš neizvjesne, 
s njega trudne želje skidaš. 

Poslao sam svoje sanje 
njoj u susret. Nek obad je 
čitav svijet, dok je nadje. 

Podje sanje, uzdisanje ! 

Veralo se medju klasjem, 
uz makove i modrace, 
po padalo na klinčace. 

Prešlo morem i talasjem 

ozareno zrakom sunca, 
sljubilo se s kapljam rose, 
po voćkama prosulo se 
poput plahog, nježnog runca. 

Pa kud god se ona gane — 
strmim putem, ravnim drumom, 
morem, baštom, poljem, šumom, 
pred nju moje sanje pane. 


Vjetar lišćem popuhuje . . 

Ja cjelivam njeno lice 
i gdje pao cjelov, tu je 
procvo klinčac i ružice. 

Kroz krošnje se sunce krade . . 
U pučinu njena oka 
modra, sjajna i duboka, 
ja utapam sne i nade. 

Žutokljuni zvižde kosi . . . 

Ona spušta glavu bliže, 
iz kose se miris diže, 
um mi mrsi, misli nosi. 

U vrtložnom kukci jatu 
ziče, zuje, piskom jasnom, 
a pod mojom rukom strasnom 
njene drage prsi cvatu. 

Gledalo je sunce sjajno 
našu ljubav divlju, plamnu, 
al ja volim noćcu tamnu, 
kad je mračno, tiho, tajno. 

Noć odnosi trag življenja, 
stvari sniju, bića šute, 
a u nama duše ćute 
snažnu volju približenja. 

Krvnu usnu usne sišu, 
srca čuju jedno drugo, 
zagrljaji traju dugo, 
pune grudi puno dišu . . . 

Tamna noći, sadji k nama ! 
Vodite me, zviezde sitne ! 

U meni su nezasitne 
pusta želja i pomama ! 

Kroz mjesečnu noć i ljetnu 
posvuda te, dušo, ištem, 
lutam grmljem i strništem, 
pretražujem baštu cvjetnu. 

Vrebam svakom na raspuću, 
gazim vode, humke slazim, 
sav komšiluk obilazim, 
ispitujem dvor i kuću. 

Šuljajuć se krhkoj veži, 
k oboru se verem tvome 
kano lupež . . . kad al bome 
na me mrsko pašče reži. 

I vraćam se na po puta ■— 
znam ja, znam ja, što to znači : 
tako našu ljubav vrači 
dosjetljiva ujna ljuta ! 

Sviet se pokri sjenom tamnom, 
niz prodolje vjetar puše, 
ti ulaziš, zlato, sa mnom 
u odaje moje duše, 

gdje od žarkih misli svojih 
postelju ti bračnu spravih, 
od uzdaha platno skrojih, 
a dušeke od ljubavi. 

Spusti u nju svoje tielo 
puno kao teško klasje, 
mirisno ko voće zrelo 
i nemirno ko talasje, 

A ja, klečeć pred posteljom 
na razbludno tielo tvoje, 
divljom snagom, biesnom željom 
cjelove ću prosut svoje. 


DUNJA. 

Pred starim domom mojijeh otaca 
ponosna dunja svoju krošnju širi, 
kroz njeno granje sunce zrake baca, 
a zlatni plod joj oštrim dahom miri. 

Iz dalji bleje čopori ovaca, 
i plandujući pjevaju pastiri, 
i ječi zvečaj konjskih praporaca, 

Iz svog kućerka garov mudro viri 

i žmirka na me. A1 u meni gine 
od čežnje srce, trudna miso bludi 
kroz sjajne dane, kojih nije više — 


a onaj zadah dunje, pun miline, 
u duši mojoj spominjanje budi, 
da i grud tvoja dahom tim miriše. 


KONJANIK. 

, . . . i čini mi se, da sam 
ponosan, smion konjanik 
u oklopu srebrenom. 

Na glavi blještav šljem, 
a lice vedro, slobodno, 
a oči vatrene. 

Pod njima u veseloj liniji 
savija se posmieh, 
mladi i crveni posmieh, 
ko što se svodom nebeskim 
radosna savija duga. 

Podamnom djipi konjic — 
ko prva mladost 
krjepak i čvrst ; 
gibak i gladak 
ko vješta, milosna laska, 
koju lukavo momče 
u kolu curi dobacuje. 

Leprša njegova griva 
ko neutažena želja. 

A oko — crno, široko, plamno 
ko crno zrcalo, 
ko sjajni ponor, 
ko ljetno podnevno polje — 
gleda nepomično silne prostore. 
A poput zlatnih zmija 
ovija njega pusat i remenje, 
sve okovano zlatnim kovčama, 
sve narešeno sjajnim ljuskama. 


' Podamnom djipi konjic . . . 

' I jedva susprežem uzde, 

I što moju režu put. 

j Kopito bije o kamen, 

a kamen ječi, 
iskrama igra, 
diže se praji, 

1 a biesnom vrancu iz nozdrva 

izbija snaga, napor, dah. 

i 

' I prolazimo 

beskrajnom ravnom alejom ; 
sa obe strane visoki jablani, 
bezbrojni, upravni, 
zaogrnuti lišćem treptavim, 
pram nebu granje dižu storučno, 
i prazne prostore grle, 
i nieme žele visine .... 

A med njima letimo mi 
rnameno, hitro, nedostiživo, 
u oblaku prašine, 
u zanosu pijanom, 
u topotu divljem. 

A na dnu aleje 

daleko, daleko, daleko, 

gdje jablanje se više ne razaznaje, 

ko krvav se disk 

iz tajnih diže dubljina 

jutrnje sunce . . . 

1 

1 I mi pram suncu hitimo 

rnameno, hitro, nedostiživo, 
u oblaku prašine, 
u zanosu pijanom. 


u topotu divljem, 

sve čvršće, 

sve žešće — 

e da se preveć ne digne 

i nas na zemlji ne ostavi. 

I mi pram suncu hitimo . . . 

A1 i ti, liepa moja, 
ti, dušo moje misli, 
al i ti s nama putuješ. 

U naručju te nosi svom 
fantazija moja nemirna, 
nemirna ko morski val, 
ko vjetar libijski, 
ko uzdah ljubavni .... 

Glava počiva tvoja 
u raskošnoj bašti tvojih kosa; 
mis6 počiva tvoja 
u ljubavnoj neiscrpnoj sreći; 
duša počiva tvoja 
u okrilju snažne duše moje. 

I letimo .... letimo . . . 

Sunčano odsjeva svjetlo 
o oklop moj 
i o moj šljem, 
a oni se žare 

ko srce moje i moja grud, 
pa rek bi; gorim sav ! 

Ponosno, ravno, prkosno 
ja gledam u onaj sunčani disk, 
koji me sjajem opsiplje, 
pozlaćuje posmieh moj, 


zablješćuje pogled moj 
i mami me k sebi 
u veličajni 
u naručaj svoj. 

A ukočeno jablan je 
sa strana prezirno gleda 
i zbori kroz šušanj lišća: 

— Ah, kud ćeš, ludjače ? 
Spusti barem vizir svoj, 
osliepit će te sunčev žar, 
osliepit će te sunčev bies ! — 

Al mi, mi napried letimo . . . 
Pa i ti, liepa moja, 
ti, krvi moje duše, 
pa i ti s nama putuješ. 

I ne slušamo prazne glasove 
stvorova čednih, koji 
prostore prazne grle, 
i nieme vape visine, 
i koji jedan drugoga 
svojom pokrivaju sjenom . . . 
Napried, samo napried 1 
Onamo, gdje nas mami 
u veličajni 
u naručaj svoj 
veliki sunčani bog. 

I tamo na njegovom krilu 
ljubav će bjesniti naša 
kroz vedri, topli krik ! 

I gorit će duša moja, 
i gorit će duša tvoja ! 

Pa s toga letimo mi 
i za to u naručju svom 
nosi te moja fantazija, 
nemirna ko morski val, 
ko vjetar libijski, 
ko uzdah ljubavni ! 


SECONDA PRIMAVERA. 

Matto ; Sinding : ,,Fruhilingsrauschen’ 

I slušam hitri šaput . . . 

Ko žamor lišća, 
ko meki biserov štropot 
u zlatnoj posudi, koju 
drhtava ručica nosi . . . 

I slušam oštri smieh, 
što s tvoje usnice pada. 

Pa zvoni, ječi, 
i sieče vazduh 
sa jasnim krikom, 
kao kad na kamen pane 
od srebra štit . . . 

Proljeće šumi zelenim biljem : 
miriše vedri život ! 
miriše majka zemlja ! 
miriše mladost tvoja ! 

Gledam u tvoje oko 

ko u ametistan grumen, 

u kome blješti 

podnevni odsjev, 

i neki čudni kries 

i neki snažni, žestoki bies . . . 

Oh, modro, kadifno oko, 
modro ko beskrajno more, 
ko nebo nad morem gore, 
u tebi vidim ja 
nekakav novi sviet. 


nekakav čarobni grad, 
gdje uzdižu se bufne želje, 
ko silni, purpurni hramovi 
sa kupulama zlatnim. 

Pod njima orgulje moćne 
šume mističnom himnom, 
u kojoj tvoj kliče glas ; 

— Ljubim te ! — 

Nekakav čarobni grad, 

gdje uzdižu se nade poletne, 
visoki tornjevi bieli, 
a sa njih brončana zvona 
u složnom akordu, slično 
tvojemu glasu, ječe : 

— Ljubim te ! — 

Proljeće struji kroz mozak bića. 
I dršće život, 
i dršću čaške cvjetova 
vapeći peludni dodir, 
i dršće majčica zemlja 
pod žarom velikog sunca, 
koje joj poljupce zlatne 
na plodne pritište grudi . . . 

Pa dršće i tielo tvoje ! 

I toplu osjećam ruku. 

Oh biela, mekana ruko, 
kroz koju plavetne žile 
hrle u tvoje tielo, 
mojim mislima slične, 
što traže, da prodru 
u tvoje duše otajstvo. 


Ah, tvoja mala, mekana ruka, 
gle, leži u mojoj, 
ko sitna ptičica plaha. 

Ja slušam kucaj pulza 
i ćutim tečaj krvi. 

A kucaj mi se onaj 
silni pričinja udar 
nekoga moćnog božanstva, 
koje na ogromnom 
nakovnju udesa 
sreću napravlja moju. 

A onaj tečaj krvi 
ko burna i biesna rieka, 
što sobom mene nosi, 
i moje tielo, 
i moj duh, 

da svima nervima mojim, 
i svima željama mojim, 
u pučinu radosti, 
u pučinu života, 
koja granica nema 
i koja nema dna. 

Proljeće kipi 
kroz žubor voda, 
kroz sok od lozja, 
kroz uzdah duša. 

Ja ćutim uzdah tvoj 
na snažnom crvenilu, 
na krvnom žaru 
usnice tvoje. 

A mojom krvlju 
proljeće novo kipi : 
i muti misli moje, 


i suši grlo moje 
i goni srce moje. 

O žarke makovi je usne ! 

Na onaj purpurni slične 
okrajak zapadnog neba, 
u koji se utapa 
velika, plamena sunčana luč. 

0 rujne, skerletne usne ! 

Ja spuštam na vas uzdah svoj 
i u vaš purpurni žar 
svoju uronjujem dušu, 
što gori divlje, ko ona 
velika, plamena sunčana luč. 


LEGENDA PLAVIH OCIJU. 

Bilo je davno ... U oči 
sjajne i ažurne tvoje 
nemirnu uronih dušu 
i prve zanose svoje. 

Odnieše godine burne 
i nad i spomen bez traga, 
tek u tvom pogledu plavom 
još žive legenda draga : 

I. 

Iz luke moga življenja 
po burnoj pučini sanja, 
po talasima osjećanja 
ja pustih brodove svoje 
nedohitnom za srećom. 

Brodovlje površjem struji 
i vodu srebrnu reže. 

I svaka ladja puna je 
bogatstvom, raskošnim darom, 
i zlatom i suncem i čarom : 
jer krcat blagom putuje 
ko svoju sreću kupuje. 

Najljepši, najveći, najčvršći 
jest duše moje brod : 
obložen zlatnim pločama, 
okovan srebrn-čavlima, 
u svojoj utrobi nosi 
velike bolove moje 
i ljubav krjepku i žarku. 

Ko sidro ima nadu, 


a mladost moju ko katarku, 
užeta su mu željom stegnuta, 
a uzdasima jadra naduta. 

Na provi stoji duša 
i himnu pučine sluša, 
nad oči podiže dlan 
i traži u daljini 
rumene mladosti san. 

I dalje brodovlje plovi 
gonjeno udarcem vjetra, 
pa škripe čvrsti bokovi 
i zvižde jaki konopi — 
al plovi, plovi, uzalud : 
beskrajna pučina svud. 

Za njim galebi kriče 
svoju očajnu pjesan, 
a talas kroz noć riče, 
divlji, prkosan, biesan . . . 

Al onda novom zorom 
novi u srcu nad — 
bljesne nekakav sjaj 
i vidjaš čudan kraj, 
divan razaznaješ grad, 
što se kroz rumen žari, 
palače, tornji, kubeta 
i bašte i bulvari 
i čeljad što se šeta. 


II. 

Na pučini je pusto ostrvo. 
Olujnom ljubavi more 
njegove grebene grli, 
a strašni uzdisaj njihov 
beskrajnim plavilom hrli. 

Po kamenu se vlači smreke grm 
i raste čempres, šipak, bor. 

Na ostrvu je kraljev dvor 
učvršćen, okovan, strm. 

U toj samoći žive kralj 
i goji jedinu kćer. 

Hodnike robovi brane, 
a ljuti zmajevi dver. 

O, krasno kraljevsko diete ! 

U oku titra želja iz modraca, 
a usta gore kao struk klinčaca, 
a zlatna kosa poput zlatne bašte. 
I češće dodje kraljeva kći 
na doksat mramornog dvora 
i gleda preko bučna mora 
i vidja prikaze tašte 
života ... i čezne. Čezne 
za čvrstom junačkom rukom 
za toplog cjelova žarom, 

* za pustom životnom mukom, 

za sretnim ljubavi darom . . . 


Tad radost napuni grudi, 

i u daljinu oko bludi; 

al kad je pri zginuću dana 

tad širiš ruke, prazni grliš prostor 

i šapćeš : 

— Fata Morgana ! — 


Kroz prazni uzdiše dvorac 
ko sablast, umorna starost 
i zvižduk vjetrine huji, 
a njoj u žilama struji 
pomama mladosti sjajne. 



velika volja života, 
što goni u vrtlog burni 
gdje kolo strasti se mota . . . 

I ona čezne i čezne, 
niz đoksat visoki spušta 
obilje mirisne kose, 
golica vale, nek oni 
po svietu čežnju joj nose. 

III. 

I nakon duga lutanja 
željena granula zora, 
sipljuć iz naručja ruže 
i svježe nade. 

Za nama : 

prkosna srdžba mora, 
nesnosni dani čekanja, 
i otvoreni grobovi, 
i neukrotni vjetrovi. 

Pred nama: strmo ostrvo. 

I smotaše se jadra 
ko želje uslišane, 
a sidra utonuše 
ko nade dočekane. 

A s broda duše moje 
odjeknu radosti krik, 
a prenu se na doksatu 
tanani bledjani lik. 

— ,,Putniče”, — doviknu ozgor — 

odkuda dolaziš? Kamo 

nosi te sudbina? Što li 

iz vedra donosiš svieta? 

i što te dovodi amo 

na pusto ostrvo boli? 


Jesi li igdje srio 
gdje moji lutaju sni 
i zanos moje mladosti ? 
i izgubljene radosti ? 

Jesi li na morsko dno 
poslao vješte ronce svoje 
i pokupio biser-suze moje ? 

II možda katkad, kad si sidro digo, 
med algama i morskom travom 
ti nadje traga srdašcu krvavom ?‘‘ - 

,, ,, — 0, diete kraljevsko drago ! 

U utrobama ladja svojih 
ja nosim ogromno blago 
iz zemlje iskopano, 
iz mora izvadjeno : 
bisernih školjaka srca, 
beriljne oči zmajeva, 
koraljna, vatrena krvca, 
ahatne čelenke svietle, 
i mliječnih opala uzdah, 
i ametistani pogled, 
i slatki rubinov posmieh 
i čuvstva i osjećaja, 
i nada i uzdrhtaja .... 

No ja ću skupit najljepše 
što imam med blagom svojim, 
doći ću k tebi i prostrt 
sve to pred očima tvojim. . . 

,,— Ne smiješ, ne smiješ ! Zmajevi 
čuvaju ulaze dvora, 
neprohodni su trjemovi, 
brane ih vjerni robovi. 

Neg sadji dolje do mora, 
na greben popni se ljuti ; 
ja ću ti dobacit kosu . . .”. 




I zlatno pramenje prosu. 

Kroz bujnu prašumu kose, 
kroz divnih aroma baštu 
ruke me okretne nose. 

U sjajnom ljepote plastu, 
u dunje mirisu jaku 
opijam misao žarku. 

I tamjan i vino i mladost 
i ljubav i duša i radost 
u onom raskošju diše, 
vodeć me više i više . . . 

I kada na doksat stupih, 
iz trudnih njedara uzeh 
pregršti dragulja sjajnih, 
al neopazce med njima 
i toplo izvadih srce — 
vatreno, biesno, drhtavo, 
ko rubin plamno, krvavo. 

A malo kraljevsko diete 
ispruži pohlepno ruku : 

,,— Ah, dragulj najljepši to je j —”, 

I medju prstima njenim 

srce zaplamsalo moje 

ko sunce . . . ko sunce . . . ko sunce. 

IV. 

I jedne olujne noći 
sa strmog ostrva ljuti 
raspršiše se krikovi ; 

— U pomoć ! U pomoć ! Dusi, 
zmajevi, arve, robovi ! 

Odnieše mi jedinicu 

iz strane zemlje brodovi ! — 

Ciknuše mjedene trublje 
i planu ostrvo tmurno 
bacajuć goruće zublje 
na moje brodovlje žurno. 

I na nas padahu kruto 
prokletstva udarci kleti 
i srdžbe nevrieme ljuto . . . 

Al ladje kroz tamu bježe, 
kroz borbu talasa biesnih, 
sve tromije, slabije i teže 
put udesa neizvjesnih . . . 

A zlatno kraljevsko čedo 
uz moju grud se privilo 
drhtavo, očajno, bliedo, 
ko bono slomljeno krilo. 

Kroz šumu njezine kose 
udarci vjetrine struje 
i zlatno pramenje nose. 

O slatka, mirisna, koso, 
zastavo ljubavi moje ! 
lepršaj, grli me, ovij, 
u žice zlaćane svoje! 

A dotle s ostrva glasi 
umiru. Požar se gasi. 

— Napried! Napried! — kliče 
moj pilot, moja sudbina, 

a škripi brodovlje teško, 
a jeca ponoćna tmina. 

Kad bješe tamo pred zoru, 
daleko dolje na moru 
ukazaše se nekakve 
galije, čudne, velike, 
i sve se bliže i bliže, 
bivaju veće i veće, 
a strah se oko nas diže, 
a krvca u grlu trepće . . . 

Na krmi duša podigla dlan 
i gleda, gleda: 

Galije 

sa perutavim jadrima 
ko crna krila šišmiša. 

Užeta od ljudskih boli, 
kormila od ljudskog jada, 
a škripa njihova boka 
ko jecaj iz duboka. 

Utrobe suza su pune 

što s patničkih se lica trune 

1 ciknu očajno duša. 

A bliedo kraljevsko diete 
zadrhta i ruke ovi 
o moje tielo. A talas 
zavija. Kriče galebovi. 

Bliže se usudne ladje 
ko crne sablasne slike, 
a sa njih dopiru glasi 
pijane, zlorade vike . . . 

I munu mimo nas prva — 
a dotle mišica vješta 
sa oštrom zahvati kukom 


rub moga broda. Ko kliešta 
I sudriše se brodovi, 
škrinuše ljuto bokovi, 
zavrvi paluba moja 
od rulje pjanih gusara. 
Konope bradvama režu, 
i sieku jarbole hitne, 
mornare lancima vežu. 
Sidjoše ladjama na dno, 
skupiše složeno blago, 
skupiše postave skupe 
i svako čuvstvo mi drago. 

I sve su ponieli sobom. 

Tada se dosjeti jedan 
i diete kraljevsko vidje : 
surovom pohotom zgrabi 
tanano tielo, da jedra 
njeg’va se utisnu ruka 
u nježna mekana njedra . . . 

Ko citra đrhtaše jauk 
iz njene srebrne duše, 
s udesnih galija zlobni 
gusari smiehom se guše . . . 

I kuka otpusti snažna 
rubove mojega broda. 
Rutava gusarska jadra 
nevjerna odnese voda. 

Ja ostah sam — i segnuh 
za njima rukam’ objema, 
a duša moja svisnula 
i sliepa i hladna i niema. 


CJELOV ZEMLJE. 


Tako su zborile oči 
ažurne, duboke, sjajne 
turobnu, čudnu legendu 
iz dobe davne i tajne — 
a ja sam prignuo čelo 
na tvoje koljeno meko 
i plako za nečim što je 
iščezlo — mrtvo — daleko — 





U svojoj sjajnoj odori 
draguljima posutoj 
i u zlatu protkanoj, 
u brokatu i grimizu, 
s mačem plamenim, 
i s kopljem kano vatrena luč, 
ko kakav ponosni kralj, 
o kome drevne knjige pričaju, 
prolazi predjelom našim 
veliko, blještavo, raskošno Ljeto. 

Na čelu gori mu kruna : 
krvava, žareća ploča, 
požarna čelenka — sunce. 

Njegove ogromne ruke, 
spletene od svietlih trakova, 
spletene od žarkih strasti, 
čitavu zemlju grle. 

Njegove opojne usne, 
izvori divljega daha, 
izvori plodnosti vječne, 
čitavu zemlju ljube. 

A zemlja toplim, pijanim krikom 

ko Nimfa razbludna, 

koju istančani u ljubavi Faun 

u besvjesnom drži zagrljaju, 

požudno prima 

sve zagrljaje i cjelove, 

koje joj ljubavnik vjerni, 

besmrtni vjesnik života 

obilno nudi. 


Pa kad se spusti noć, 
još i tad njezino tlo 
od onih pustih cjelova gori, 
od onih snažnih cjelova puca. 

A kada svane dan, 

tad ona — nakićena 

zlatnim i punim klasjem, 

crvenim, bujnim cviećem 

i voćem strastvenim — 

širi mu mirisne grudi, 

nek u njih ponovo, biesno, 

goruće uroni čelo, 

nek na njih ponovo, divlje, 

žežene pritisne usne 

veliko, blještavo, raskošno Ljeto. 

I evo danas jedan takov dan. 

Prirodom hori se triumf : 
slave himenej svoj, 
svesilni, plodni himenej 
Ljeto i Zemlja. 

Pod rodnom trešnjom 
evo na travi sjedim 
i gledam dolje, niz polja 
niz polja široka, ravna, 
nad kojima ljetni dršće zrak, 
ko vedri, veliki posmieh 
prostora silnih. 

Bezbroj mušica sjajnih 
i sitnih zrnaca zlatnih 
u zraku titra ; 


bezbroj krještavih baja 
i piskutnih popića 
u travi ciči : 

toliko mojih neumornih misli, 
toliko osjećaja, 
toliko uzdisaja 
za tobom, dušo, hrle, 
i tebe traže 

kroz vasioni, beskonačni sviet. 

Na svinutom se granju 
nadamnom smieše crvene trešnje 
Oh divno obilje ! 

Sjećam se : 

tako .se krvav smiešio uzdah 
na tvojoj svinu toj usni 
iza cjelova mojih. 

Oh, pusto obilje ! 

Sjećam se - - 
a veličajni ritam 
veselja, ljubavi, želje 
kroz moju igra krv. 

Nekakva pohlepa čudna 
u mojoj širi se duši, 
nekakvim krilima silnim, 
ko što u ponor ju tamnom 
izmedju klisura alpskih 
širi se kraljevski kondor. 

I nešto ogromno žudim 
nešto te stoji visoko, 
nad čovjekovim žudnjama, 
nad čovjekovim strastima. 

Rad bih grlio nebo, 
rad bih cjelovo sunce. 






PONOĆ, 


rad bih iz sebe trg6 
svoju nemirnu dušu 
i jednim titanskim mahom 
bacio je u svemir, 
u visove nebeske, 
u visove beskraja . . . 


U parku sjedim i čekam. Miriše, 
ko uzdah tvoj, jorgovan, a fontena 
ko duša jeca, srećom ostavljena. 

Oj gdje si, zlato, više ? 


A onda klonem 
i padam licem na zemlju 
svu raspucanu od vrućine, 
i svoja naslanjam usta 
na one tamne pukline, 

iz kojih diše 
velika duša 
majčice zemlje. 

Ja svoja naslanjam usta 
na one pukline tamne, 
a Čini mi se, one se 
skupljaju, mirišu, stišću 
i nudjaju mi cjelov svoj ! 


Ugasila je ponoć lampe. Diše 
i šapće tama, Prodje jedna sjena , , , 

Je r provalnik ? —-11 ljubav tiročena ? — 
Oj gdje si, gdje si više ? - 

Umorno čelo moje želi past 
u pustu, tamnu pučinu pramova, 
što mirišu k 6 strast. 

A miso vapi tvoja usta vrela, 
na kojima je svaki od cjelova 
ko razdražena pčela. 

u PAVILJONU. 


LES PASSAGERES. 


Izadjosmo. A pjani karneval 
neobuzdano biesni iza nas. 

Valcera' ritam, kao strasti val, 
sve duše nosi. Dodji, naš je čas ! 

A ne će nać nas ni zloba ni jal, 
snieg prekrio je staze i sviet vas. 

Što — hladno ti je ? Čvršće stisni šal . . . 
Što čuješ ?. . . Ah, to mukli gundja ba,s. 

Ne boj se, diete ! To je sad vijolina. 

Gle, tu je naš paviljon — sav u tami ; 
nas niko, a mi tu vidimo sve. 

Oh, bielo rame poput bielog krina ! 

Al, bože, bože — zar se zlato srami ? 

I cjelov pada u njen dekolte. 


I. EVA. 

Na moje udara srce 
kucajem vještim i žurnim 
prstenjem kićena ruka : 

— Otvori ! — 

Ne sluša nehajno srce . . . 

Al glas drzovito mami 
i ječi požudnim ritmom : 

— Otvori ! otvori ! 
Posljednji cjelovi gore 
u krvi usnica mojih, 
posljednje pomame moju 
nesitu kidaju grud. 

Ugasi ludilo krvi ! 

Utaži surovost želja ! 

Daj mi, da okusim, Xeres, 
još samo jedinu uru 
ljubavi — jedinu — zadnju ! 

I svoju poleć ću dušu — 
taj ponor poraznog žara, 
taj vulkan razorne žudnje, 
taj izvor vječnog pijanstva — 
na dušek milosti tvoje, 
na odar prezira tvog ! 

Otvori ! — 

A vani sunce. K6 radost. 
Smieši se novom životu, 
zelenim vere se granjem, 
kroz mlade prodire duše, 
rukama snažnim i zlatnim 
vedri obujimlje sviet. 

— Otvori ! Otvori ! — 
kliče nestrpljivi glas. 

U njemu bojazan jeca. 

u njemu molitva dršće 
ko čudnih orgulja zvuci. 

I regbi, to nije duša, 
neg to je samotna crkva. 

A moje budi se srce. 

O jadno, bezumno srce ! 

Zar si odolilo ikad 
napasti, nevjernoj kušnji ? 

Niesi r se podalo uviek 
bludnji i varavoj šali, 
i pustolovini smjeloj ? 

Usulo otrovni nalip 
u mnogi vedri napitak? 

Sadilo koprivu ljutu 
uz čistu, stidnu mimozu ? 

Rasulo čuvstava biser 
kaljužom hladnog cinizma ? 

I onda dizalo barjak, 
a na njem okoli natpis ! 

— In voluptate ars — ? 

0 jadno, bezumno srce ! 

Ti eto ulaziš i sad 
u onu samotnu crkvu 
u kojoj ne diže tamjan, 
u kojoj zvonovi ćute, 
u kojoj ikone mrtve, 
u knjige zatvorene, 
a svieće pogašene. 

U kojoj samo davni grobovi, 
sa natpisa im prošlost govori. 
Ulaziš i mene goniš, 
nemirno, nesito srce : 

— Udjimo ! 

To nije hajdučka špilja, 
ta to je čovječja duša, 
čovječja duša — božiji hram"! — 
I pla,him korakom stupam, 

promatram vještačkim okom : 
po prašnim leže otarim 
slomljeni idoli niemi, 
a posvud zavjetna srca, 
uvele želje i cvieće, 
i mrtvi osjećaji, 
i prazni uzdisaji 
i niemog sjećanja dar, 
i utrnuli žar . . . 

Kroz šarne pendžere gotske 
plameni ulazi dan, 
i pada odsjevom čudnim 
na istrošeno tle. 

Kolika koljena tu su 
pred svoje klekla božanstvo ! 

Kolike usnice tu su 
spustile cjelove snažne 
na stopa oholih trag ! 

Kolika očajna čela 
na to se spuštahu mjesto, 
vapeći milosti trun ! 

A ona stojeć na onom 
otaru, u svom božanstvu, 
na čedno bacaše roblje 
mrve veledušja svog : 
raskošnih pohlepni — jadnom 
Lazaru, ljubavi žednom ! 

Pa što me dovede amo, 
o srce, bezumno srce ? 

Ja tražim život što živi ; 
ne ću života što mre. 

Daj, izadjimo ovle ! 

Vani je sunce ko radost. 

Zelenim vere se granjem, 
smieši se novom životu, 
kroz mlade provire duše, 
rukama snažnim i zlatnim 

vedri obujimlje sviet! 

A1 ona pohrli za mnom. 

Divlja. K6 Potifar. Ruke — 
ko ljute pomame kraci. 

Oči — ko izaziv zmijski. 

Usta — ko demonska volja. 

— Ostani, ostani, Xeres ! — 

I pade na moje usne 
cjelova bujica biesna, 
gomila žerave ljute. 

Mozak se smuti, a bilo 
ludilom kuca, a duša 
kida se, trga — ko plaha 
u zvjerskoj košuta pandži. 

— Na sunce ! Na sunce ! 

U groznoj, surovoj borbi 
0 dva se uprjesmo stupa ! 

drhtahu svodovi truli, ♦ 

tutnjahu grobovi niemi. i 

— Na sunce ! Na sunce ! — 1 

I van izadjoh. A za mnom ^ 

očajan odjeknu krik, 1 

kao kad pukne srce. f 

Na to se survala u se, 
izgubiv linije čame 
i divne oblike svoje, 
ona osamljena crkva, 
ona osamljena duša. 

Ja svrnuh drugamo pogled ! 
preda mnom veliki sviet ... 

U svietu velikom život, 
i mladost i volja i svjetlo, 
i snaga i posmieh i nad —■ 

Pa podjoh . . . kličuć ko putnik 
kad, nakon duga odsustva - 
rodjeni ugleda grad. 

II. LIDDY. 


Još samo dva tri minuta — - - 
Sa niskog vagonskog okna 

gledam na stanični ulaz, 
i čekam. Nestrpljiv — tužan . . . 

Ah, ne će, ne će doć ! 

A kupalištni se gosti 
po uskom vrte peronu ; 
al mene zanima malo 
taj strani, šareni sviet. 

Ne marim za spretne geste 
nit za elegantne kretnje, 
gracioznog ne vidim smieška, 
koketne prezirem šale, 
ne tražim pogleda vještih, 
koji se kriju u sjeni 
razkošnih, bujnih plereusa. 

Ja samo čekam i šapćem : 

— Ah, ne će, ne će doći ! — 

O mala, 0 slatka Liddy ! 

0 hitri račiću morski, 

0 sitna tanana algo, 
o zrnce bisernog pieska, 
o vedra mirisna dušo, 
i zlatna sunčana zrako — 
zbogom ! 

Tri dana prodjoše žurno, 
tri dana ljubavi naše, 
tri dana našeg života. 

Al u tri vieka se ne će 
radosti pod suncem sabrat 
koliko ja sam je našo 
u oku djetinjskom tvom ! 

Tri svieta niesu toliko 
vidjela, sreće, koliko 
ja sam je primio, Liddy, 

iz tvoje pregršti sitne ! 

Tri dana našeg života, 
tri dana ljubavi naše — 
zbogom ! 

Na morskom sretoh te žalu ! 
Pržina zlatna, a zlatno 
sunašce — a i ti zlatna. 

—■ Kako se zovete ? —• 

— Lidđy ! 

A vi, monsieur ? — 

— Ja nemam imena, Lidđy . . . 
ii radje —■ imam ih mnogo ! 

Onol’ko kol’ko života 
proživljujem u lovu za srećom. 

Ta što je ime? Tek udes 
čovjeka čovjekom čini, 
životom napravi ja život. 

Pa dodje T jedan trenutak, 
što nosi borbu i želju, 
taj nosi i naše ime. — 

A Liddy rukama pljesnu 
i krikne, djetinjski sretna : 

— Bezimen pustolov vi ste? — 

I k meni bliže po vlažnom 
ona se do vukla piesku, 

ko m.orski račić. 

— A otkle ste, monsieur? — 

— Ja ne znam. II radje —^ znam. 

O Liddy, ja sam odanle 

otkle je i moja sreća : 
danas iz velikog svieta, 
sutra iz pustinje .sinje. — 

— I to je sreći svejedno? 

Zar nać je možemo svagdje? — 

— Svagdje. Na onome strašnom, 
nevjernom talasu morskom, 


ko i na ručici ovoj, 
malenoj ručici tvojoj. 

Prava je sreća ko i mi : 
bez imena i bez zemlje ! — 

— Bez zemlje ! Vi ste bez zemlje 
Kiicaše ona — Pustolov ! . . . 

A1 kad bi lutaj uć svietom 
naišli na onu, koja 
srcu je najbliža vašem, 
kamo bi poveli nju? — 

— O Liddy, o mala Liddy ! 

Tad ima jedan kraj, 

kraj izvan granica svijeta, 
još ljepši neg li je onaj, 
za kojim čeznula Mignon . , . 

Gdje želje čovječje ćute, 
gdje nema boli ni nada, 
gdje sve je zaborav — — — 
Njezine velike oči 
gledahu zvjedljivo u me, 
ko crna sunca dva, 
ko želje dvie ! 

I tri proživjesmo dana 
u onom čarobnom kraju. 

Oko nas ; sunce i more, 
u nama : sreća i život. 

A1 sada — oj zbogom, Liddy ! 
Pustolov odlazi dalje. 

Od jedne do druge zemlje 
da luta, basa i traži, 
da srca razbaca svoje, 
da svoju raskida dušu. 

Rasipnik — luda —’ pijanac ... 

A ti ćeš ostati ovdje 
uz more, sanjareć dalje, 
pod suncem, koje će zalud 
sa tvoga mirisnog tiela 

kušat da izbriše snažne 
pečate mojih cjelova . . . 

O Liddy ! 

O mala, slatka Liddy ! 

O hitri račiću morski, 
o sitna, tanana algo, 
o zrnce bisernog pieska, 

0 vedra mirisna dušo, 
o zlatna, sunčana zrako -- - - - - 
U to kroz stanični ulaz 
uleti crveni kostim, 
široki panama — šešir, 
a pod njim dva crna oka, 
ko crna sunca dva, 
ko čežnje dvie . . . 

Ona je — Ona je ! 

Podigla smioni nosić, 
pa traži, gleda i strepi 
I za čas o mom su vratu 
visjele njezine ruke, 
stišćuć se čvršće i čvršće 
u divljem, očajnom bolu . . , 

Jecaj joj kidao život. 

I zadnji odjeknu znak : 

Krenuše željezna kola. 

A jedna ručica tanka, 
ko mlada skršena grana, 
šiljaše posljednji pozdrav . . 

Nikada, nikada više — 

0 Liddy ! Liddy ! 

Adieu ! 

Adieu ! 

Adieu ! 

Travemiinde, na Istočnom moru, Juli, 1911. 

DVOROVI MOG ŽIVOTA. 

I. 

Nad bučnom pučinom 
te širi pohlepno zjalo 
dubokih ponora modrih — 
nad bučnom pučinom, 
te šumnom srditom pjenom 
hridini temelje ruje 
i čelo hrapavo pljuska 
talasnim zviždećim dlanom ' 
nad bučnom pučinom 
sa mrkim kulama svojim 
i izbočenim tornjima, 
te kitna kruništa rese, 
diže se visok i smion 
kaštio mog života. 

Ah, nekad kule i tornji 
kubeta su imali zlatna, 
i ona su se zlatila 
k6 ideali divne mladosti, 
al davno burni vjetrovi 
ciničke životne zbilje 
kubeta odnesoše zlatna. 

Uz mrke vlažne zidove 
vlači se svedjer zeleni bršljan, 
razkošan, bujan 
ko svedjer zelena nada, 
mrežama koja neprekidnim 
ovija život moj. 

Pendžeri gledaju more, 
pendžeri s prazima porfirrdm 
i tananijem-biforam. 

Pendžeri gledaju more 1 

široko, bezkrajno, ■ 

te znade kristalna stakla 

poprsnut biser-kapljama. j 

Kroz one vitke biforne pendžere i 

pučinu kivne sudbine , 

prkosna mladost moja 
promatra nehajnim pogledom, 

pozdravlja smieškom porugljivim, j 

A talas buči, 
prieti i prieti, 

pa groznim, osvetnim šumom ’ 

otkriva ponore svoje { 

i zadire se 

u sopstveno, ledeno dno. 

A tamo iz puste daljine 
mjedeno, crveno sunce 
na borbu našu prosiplje 
pregršt aureola, 
a njihov bljesak 
kroz vitke ulazi bifore, 
vedre osvjetljuje odaje 
u kaštilu života mog, 

II. 

Bijaše danak ljubavi. 

Tvoje sam usne izsiso, 
tvoju sam krvcu izaže’, 
tvoju sam dušu ispio. 

Bijaše danak ljubavi — 
kad ljubav nije slatki čar. 


za kojim čeznu srca nevina, 
no divlji, surovi demon 
te sa sto pohlepa biesni, 
no grozni, pohotni pauk 
te sa sto očiju gleda, 
no silni, mahniti polip 
te sa sto usnica siše. 

Umorna, besvjesna ti si 
tonula mutnim pogledom 
u moje oko, u kome 
koluta žedna zjenica, 
kao da pitaš ; 

— A ko si ti, te dušu otimlješ ? — 

I ja te primih za ruku, 
za malu ruku, mirisnu, 
stvorenu da biser bira, 
stvorenu da pelud dira, 
al koja umje stisnuti 
najveće, najjače srce, 
a ono pod njezinim malenim stiskom 
u divlje se kida krikove. 

I ja te primih za ruku 
za malu mirisnu . . . 


— ,,Dodji 

živjesmo danak ljubavi ! — 

I dovedoh te 

pred kaštio života svog. 

— Zakucaj slobodno ! — 
a ruka mirisna 
zahvati gvozdenu alku 
i lupnu krjepko. 

Odjeknu udar gvozdeni 
nutrinom silnih dvorova. 

škrinuše hrastova vrata, 
a tvoja sitna noga 
na granitni stade prag. 

III. 

Spleteni stupovi hitri 
svodove nošahu teške 
širokog predvorja — 
pomažu njima snažne karjatide 
izbočenijeh mišica 
i namrštena čela, 
s kog se odrazuje 
mramorna pečal, 
što kaže koli je težak 
taj teret neumoljivi. 

Pred prvim parom stupova, 
što su se pred tobom grlili 
u svom bazaltnom zanosu 
i veselo se spajali 
s kitnjastim kapitalima, 
ti si se osmjehnula. 

I meni mnogi posmieh 
izmamiše oni stupovi 
spleteni od mojih snova 
i moje radosti. 

Al, kad si došla kraj karjatida, 
crte se tuge grčevito 
okolo čela omotaše tvog. 

Pusti ih, dušo, prodjimo ! 

To propaćeni jesu bolovi, 
a na njima se i na radosti 
života moga dižu dvorovi. 


Sred predvorja fontan 
šumori, nujno šumori, 
i prska vođom srebrno 
i igra svježe studeno 
nemirno, nemirno, 
ko srce moje 
koje za počinak ne zna. 

Napij se, dušo, iz njega 
i okriepi se ! — 

Ti piješ, a fontan jeca. 

Široke mramorne stube, 
šarenim sazima zastrte, 
u gornje vode spratove. 

Trošni su gdjegdje sagovi, 
stube su gdjegdje utrte: 

0 puste, prošle, godine, 
po kojima je ruka sudbine 
ubilježila strogi pečat svoj ! 

I one stube vode nas 
u zlatne sjajne odaje 
prošlosti moje. 

Gle, zatvorena mnoga vrata 
Da znadeš, dušo, za njima 
koliko čara životnih, 
koliko žarkih spomena, 
koliko mladih pobjeda 
i divnih trofeja! 

Bijahu dani vedrine; 
klonula duša nije tražila 
ko danas nove porive, 
ko danas čudne radosti. 


IV. 


Objestio onda 

pila je samo pjenu užitka, 
srkaTa samo s glatkih rubova, 
ne tražeć slast u talogu, 
ko danas, kad sita vedrine, 
uzdrži ljutim otrovom, 
svoju istančanu ćud. 

Pusti me, dušo, za čas, 
nek zakucam na ovim vratima — 
možda se ipak otvore. 

Nek vidim bliede likove 
najprvih svojih zanosa . . . 

Pusti me, dušo, ne boj se, 
još uviek bit će kad 
naslonit umornu glavu 
na tvojih grudi ritmički val. 

I kucnuh plaho, 
ali ne otvara niko. 

Tek iz nutra se čuje smieh 
turobni blagi smieh, 
ko srebrne da žice pucaju 
na harfi prve ljubavi, 
ko kristalne da čaše kucaju 
pri napitnici na rastanku 
za gozbom svadbenom. 

Bježimo, dušoj od krute prošlosti — 
ne vraća ona slatkih časova, 
ni prve radosti, 
ni vedre nježnosti, 
koju je naša duša nekada, 
u mladenačkom zanosu, 
raskomadala 

na hladnom pragu njezinom. 


A 1 gledaj ... Još dalje vode 
života moga stube 
i ne izdrti na njima sagovi. 

I tu su nove odaje : 
vrata su odprta širom, 
sve nakićeno, 
sve osjajeno, 
sve olašteno. 

Po duvarima 
varave arabeske 
u prepletu strastvenom. 
Razbludni kađifni divani, 
duboki ćilimi svilni, 
panterska đraškava krzna 
i raskoš teških zastora, 
kroz koje šušti vjetar sa mora. 
I kadionici opojni, 
a iz njih se uzdiže 
anemona i strasti dah. 

Posude pune širokih cvietova, 
stolovi puni draži, mirodija, 
a vino iskri kao griešna krv . . 

Gle, to je tvoje carstvo ! 
Ovdje ću kleknut preda te 
i ljubit damaskni skut 
na tvojoj haljini, koja 
u razbludnom talasu svom 
ovija zmijsku liniju 
božanskog tiela tvog. 

Tu ću položit preda te 
svoje iznemoglo srce, '■ 
iz koga još možeš piti ■ 
posljednju radosti kap ... 


Ah, srce moje; ko fontan, 
ti iz njeg piješ, a ono jeca ! 

A kad će posljednji požar 
zanosa potresti sa mnom, 
uzet ću pregršt pjesama, 
vatrenih svojih pjesama 
i prosut ih nad tvojom mladosti, 
košto je onaj dvorjanik, 
pri sjajnim gozbam papinskim, 
na golu Ijepost Giulie Farnese 
prosuo iz srebrn-sudja 
slatke konfekte. 

V. 

I dušu bih ti svoju dao — 
A1 dodji sa mnom, sadjimo, 
jer onim drugim stubama, 
što vode k mračnim spratovim, 
još ne smije korak moj. 

Sadjimo. Pred niemim kaštilom 
dug interkolonij stoji. 

Stupovi mrki, visoki 
nižu se jedan za drugim. 

Med njima biela utvara 
sa dugom kosom spuštenom, 
skršenim, trudnim rukama 
beznadnim, bolnim čelom, 
a sfingski njezin pogled 
prostorom praznim bludi 
preko beskrajnog mora. 

Nit njena vedja trene, 
nit njena grud se giblje ; 
Bezbrižno, nehajno, tužno , 
ukamenjena stoji moja duša 
pred onim pustim 
kaštilom života mog. 

A kad se noćne sjene nadviju 
oko nje letom nestalnim 
i izbuljenim očima, 
tumarajući kroz mrak 
pijano, bezsvjesno, zaludno 
prhaju plahi ćukovi. 


I to su moje misli. 


MOJA JE ČEŽNJA BEZIMENA. 

Moja je čežnja bezimena. Titan 
u beskrajnosti svojoj i u moći. 
Ekvinocij u tmurnoj, tamnoj noći, 
kroz koju biesni vjetar nedohitan. 

Moja je čežnja bezimena. Sitan, 
dragocjen, biser koji u samoći 
mog srca leži. U svojoj čistoći 
neoskvrnut, od ljudi neispitan. 

Moja je čežnja bezimena. Varka 
i bol i milje. Časom mač i plamen, 
a časom čedna ruka ubogarka. 

Sad opire se kao vranac mamen, 
sad podaje se ko na drumu žena, — 
moja je čežnja bezimena . . . 

IN VOLUPTATE ARS. 




MILAN BEGOVIC. 


Rodjen 19. januara 1876. u Vrlici u Dalmaciji. 
Otac Ivan, mali posjednik, majka Fila iz porodice 
Bressan. Prve nauke u Vrlici, realku u Spljetu, gdje je 
1894. maturirao. Na zagrebačkom sveučilištu slušao 
je četiri semestra prirodne nauke, a istodobno pri¬ 
pravljao se za gimnazijalnu maturu, koju je položio 
1897. na dolnjogradskoj velikoj gimnaziji u Za¬ 
grebu. Iste godine pošao u Beč i upisao na tamoš¬ 
njem sveučilištu romanske jezike. 1898. proživi ne¬ 
koliko mjeseci u Firenzi. 1899- apsolvirao i bude na¬ 
mješten kao suplent na realci u Spljetu. 1900. oženio 
se sa Faulom Goršetić. Slijedeće godine proputova 
čitavu Italiju. 1903. položio profesorski ispit na beč¬ 
kom sveučilištu i bude stalno namješten na spljetskoj 
realci, gdje ostade do 1908. Te godine dobije radi 
bolesti dopust i zadrža se šest mjeseci u Beču, Miin- 
chenu, Salzburgu i kupalištu Topolšici u Štajerskoj. 
U Topolšici ljetovaše i ravnatelj hamburškog „Deu- 
tsches Schauspielhaus-a", barun Berger i zauze se 
za nj kod ministarstva prosvjete u Beču. Begović 
dobi trogodišnji dopust i ode u Hamburg, gdje je kao 
dobrovoljac pohagjao pokuse i prestave u Bergerovom 
kazalištu. Kad je barun Berger postao direktorom be¬ 
čkog Burgtheatra, poveo je sobom i svoga dramaturga, 
a uprava Deutsches Schauspielhausa u Hamburgu 
ponudi Begoviću dramaturško mjesto, koje on i danas 
obnaša, istakav se već nekoliko puta i kao režisei. 

Begović je počeo kao realac pjevati. 1892. izagje 
njegova pjesma ,,Hrist“, u ,,Vijencu' . 1896. izda pive 
,,Pjesme“. 1900. izagje pod pseudonimom Xeres 
de la Maraja „Knjiga B o c c a d o r o“, koja je 
izazvala polemike u doba najživlje borbe izmegju 
,,mladih" i ,,starih". 1901. izagje ,,Hrvatska 
pjesma", a slijedeće godine, pod pseudonimom 
Stanko Dušić, dramatski prvijenac ,,Myrrha". 

Istodobno napisa panegiričnu raspravicu V o j i- 
s 1 a V 11 i j ć". 1903. izagje, stihovana kaprisa 

,,M e n u e t“. Godinu kašnje napisa komediju ,,V e- 
nus Victrix‘', kojom prvi put stupi na kazališne 
daske. 1905. izagje drama u stihovima ,,G o s p o g j a 
V a 1 e V s k a“, predstavljana na zagrebačkom i lju¬ 
bljanskom kazalištu. Rusko-japanski rat potaknu 
ga da spjeva ciklus soneta „Život za car a", 
koji su prevedeni na češki, poljski i njemački. Po¬ 
sljednje prestavljano dramsko djelo Begovićevo jest 
„Stana", kojoj je sadržaj uzet iz malovaroškog 
dalmatinskog života. 1910. napisao je na njemačkom 
i hrvatskom kaprisu u jednom činu ,,B i s k u p 0 v a 
s i n 0 V i c a", koja je izašla u ,,Srpsko-hrvatskom 
Almanahu igii.", a njemački pod naslovom ,,D i e 
letzte Tanzstunde des Bischofs von 
0 r 1 e a n s" u bečkoj reviji ,,Merker“ 1912. Najno¬ 
vije pozorišno djelo Begovićevo jest ,,Čičak‘‘, idila 
u jednom činu, izašla 1912. u ,,Savremeniku‘‘. ,,Čičak" 
i ,,Biskupova sinovica" ne vidješe pozorišnog svjetla 
u Hrvatskoj. Cenzura je zabranila kazalištu da ih 
predstavlja. Kroz sve to vrijeme bavio se je Begović 
i lirikom i ta lirika izlazi sada pod naslovom „V r e lo" 
megju izadnjima Društva hrvatskih književnika. 
,,V r e 1 o" sadržaje cjelokupni petnaestgodišnji (1896. 
do 1911.) lirski rad Begovićev. 

Begović se je bavio i novelom, pa nekoliko njegovih 
novelističkih radova izagje u raznim novinama, hrvat¬ 
skim i njemačkim. Napisao je i mnoge stručne članke 
o kazalištu i literaturi većinom na njemačkom jeziku. 

Osimtogaon jeimarljiv prevodilac. Za Hrvatsko ka¬ 
zalište u Zagrebu preveo je iz njemačkog ,,G6tz von Ber- 
lichingen" od Goethea, ,,Braut von Messina" od Schil- 
lera, ,,Elektru" od Hofmannsthala, ,,Tantris der Narr" 
odErnst Hardta, ,,Erdgeist" od Wedekinda,,,Kinder" od 
Bahra; iz talijanskog ,,Figlia di Jorio" od D’ Annunzia; 
iz franceskog ,,La femme nue" od Bataille-a itd.- 

SAVREMENl HRVATSKI PISCI, 

izlaze petnaestogia svaki drugi mjesec. 

Za godinu 1911, izdalo je „Društvo hrvatskih 
književnika" : 

1. MARINA BEGA: „S mora". Novele. 

2. MILA MISTRE: „Dvije komedije". 

3. VJENCESLAVA NOVAKA: „Teški živoU". 

4. JOSIPA KOZARCA: Male pripovijesti,sveskuII. 

5. NIKE ANDRIJAŠEVIĆA: „Pripovijesti". 

6. MILANA BEGOVIĆA: „Vrelo". Pjesme 1896— 

1911. 

Pretplata 

za abonente „Savremenika" u godini 1912. za 
cijelu godinu (svih šest knjiga) . . . . K 6.— 

za ostale abonente za cijelu godinu - . K 9.— 

pol i četvrt godine razmjerno. — Za ovu pretplatnu 
cijenu dobivaju „Savremene hrvatske pisce" samo 
oni abonenti, koji pošalju pretplatu izravno upravi 
društva: 

Bregovita ulica 3, Zagreb. 

Knjižarska cijena za cijelu godinu . . K 12.— 
Pojedina knjiga . ..K 2.— 

Kod uprave Društva hrvatskih književnika 
mogu se dobiti sva do sada izašla redovita izdanja 
„Savremenih hrvatskih pisaca" u elegantnim mo¬ 
dernim uvezima. Svako kolo (šest knjiga) stoji 
elegantno u platno uvezano tri krune više nego 
inače. Tko već imade ta izdanja, pak želi, da mu 
budu uvezana, neka ih pošalje upravi D. H. K. i 
za svaku knjigu 50 filira unapred za uvez 

Odgovorni urednik: JOSIP PASARIĆ. 

